Праект

Унесены Саветам Міністраў

Рэспублікі Беларусь

ЗАКОН

рэспублікі Беларусь

Аб змяненні Кодэкса Рэспублікі Беларусь аб культуры

Прыняты Палатай прадстаўнікоў

Адобраны Саветам Рэспублікі

**Артыкул 1**. Унесці ў Кодэкс Рэспублікі Беларусь аб культуры ад 20 ліпеня 2016 г. наступныя змяненні:

1. У пункце 1 артыкула 1:

падпункт 1.3 пасля слоў ”i (або) дакументальныя“ дапоўніць словамі ”, архітэктурныя, канструктыўныя“;

падпункт 1.5 пасля слоў ”за якой гiсторыка-культурная каштоўнасць,“ дапоўніць словамі ”або яе частка“;

дапоўніць пункт падпунктам 1.41 наступнага зместу:

” 1.41. запрашальны білет на наведванне культурнага мерапрыемства – білет, які прадастаўляе права наведвання культурнага мерапрыемства без аплаты;“;

дапоўніць пункт падпунктам 1.81 наступнага зместу:

”1.81. культурная спадчына – сукупнасць культурных каштоўнасцей;“;

падпункт 1.14 дапоўніць словамі ”, моды і дызайна, стварэннем і (або) выкананнем, публічным паказам культурных каштоўнасцей“;

падпункт 1.16 пасля слоў ”карыстання i распараджэння гiсторыка-культурнай каштоўнасцю, “ дапоўніць словамі ”або яе часткай;“;

дапоўніць пункт падпунктам 1.17 наступнага зместу:

”1.17. частка гісторыка-культурнай каштоўнасці – асобны аб’ект (элемент) ці яго адасобленая доля (участак) у складзе гісторыка- культурнай каштоўнасці, вылучаныя ў адпаведнасці з заканадаўствам.“.

2. Абзац 1 артыкула 4 выкласці ў наступнай рэдакцыі:

”Прававое рэгуляванне ў сферы культуры ажыццяўляецца ў адпаведнасці з Канстытуцыяй Рэспублікі Беларусь, гэтым Кодэксам, іншымі актамі заканадаўства, а таксама міжнароднымі дагаворамі Рэспублікі Беларусь“.

3. Артыкул 5 дапоўніць абзацам наступнага зместу:

”дзейнасць тэатраў мод;“;

4. У артыкуле 13:

пасля абзаца дзесятага дапоўніць артыкул абзацамі наступнага зместу:

”праводзіць агляды нерухомых матэрыяльных гісторыка-культурных каштоўнасцей, па выніках якіх выдае юрыдычным і фізічным асобам, у тым ліку індывідуальным прадпрымальнікам, пісьмовыя прадстаўленні аб устараненні стварэння пагрозы знiшчэння нерухомых матэрыяльных гiсторыка-культурных каштоўнасцей, стварэння пагрозы прычынення шкоды, пагаршэння iх тэхнiчнага стану або стварэння пагрозы яго пагаршэння, а таксама навукова не абгрунтаванага змянення, перамяшчэння i пагаршэння ўмоў успрымання нерухомых матэрыяльных гiсторыка-культурных каштоўнасцей;

запытвае і атрымоўвае з дзяржаўных інфармацыйных сістэм (рэсурсаў) дзяржаўных органаў і арганізацый на бязвыплатнай аснове інфармацыю па пытаннях аховы гісторыка-культурнай спадчыны, якія ўваходзяць у кампетэнцыю Міністэрства культуры;”.

5. Пункт 1 артыкула 14 дапоўніць падпунктамі 1.61 і 1.62 наступнага зместу:

”1.61. забяспечваюць выкананне ўстаноўленых праектамі зон аховы рэжымаў утрымання і выкарыстання тэрыторый і зон аховы гісторыка-культурных каштоўнасцей;

1.6.2 фарміруюць комплексы мерапрыемстваў па ахове гісторыка-культурнай спадчыны ў рамках рэалізацыі рэгіянальных (абласных і раённых) праграм, і забяспечваюць іх выкананне;“.

6. У назве главы 4 словы ”ГРАМАДСКІ КАНТРОЛЬ“ замяніць словамі ”ГРАМАДСКАЕ НАЗІРАННЕ“.

7. У назве, абзацы першым пункта 1 і пункце 2 артыкула 20 словы ”Грамадскі кантроль“ замяніць словамі ”Грамадскае назіранне”.

8. Артыкул 25 дапоўніць пунктам 6 наступнага зместу:

”6. У мэтах забеспячэння захаванасці каштоўнай і ўнікальнай дзяржаўнай маёмасці дзяржаўныя арганізацыі сферы культуры могуць ажыццяўляць страхаванне гэтай маёмасці за кошт сродкаў рэспубліканскага і мясцовых бюджэтаў, сродкаў, атрыманых ад ажыццяўлення дзейнасці, якая прыносіць даходы, і іншых крыніц, не забароненых заканадаўствам.“.

9. У артыкуле 41:

у падпункце 1.1 пункта 1 словы ”ці прыёму (запісу)“ замяніць словамі ”у творчым саюзе“;

падпункт 2.4 пункта 2 дапоўніць словамі ”, незалежна ад формы ажыццяўлення гэтай дзейнасці (рамесніцтва, індывідуальнае прадпрымальніцтва і іншыя, не забароненыя законам формы);“.

10. У пункце 4 артыкула 46:

частку першую дапоўніць словамі ”, запаўняецца ў адным экзэмпляры і захоўваецца арганізацыяй, на базе якой дзейнічае калектыў“;

дапоўніць пункт часткай наступнага зместу:

”Пасля ўнясення новых звестак i змяненняў у пашпарт непрафесійнага (аматарскага) калектыву мастацкай творчасці састарэлы варыянт пашпарту не захоўваецца.“.

11. У пункце 2 артыкула 48:

частку першую пасля слоў ”ажыццяўляюць сваю дзейнасць“ дапоўніць словамі ”у вольны ад асноўнай працы або вучобы час“;

дапоўніць пункт часткай наступнага зместу:

”У абʼём працоўнага часу кiраўнiка аматарскага калектыву ўлiчваецца правядзенне iндывiдуальных, групавых i агульнакалектыўных рэпетыцыйных заняткаў, вучэбна-творчая, арганiзацыйна-творчая, канцэртна-сцэнiчная работа з калектывам, выставачная дзейнасць, самападрыхтоўка, работа са спецыяльнай лiтаратурай, падбор рэпертуару, музычнага, драматургiчнага матэрыялу, аранжыроўка, апрацоўка, пераклад музычных твораў, выпiска партый, падрыхтоўка партытур, сцэнарыяў, складанне кампазiцый танцаў, удзел у аглядах, конкурсах, фестывалях, выстаўках i iншае.“.

12. Пункт 2 артыкула 50 пасля слова ”аркестры“ дапоўніць словамі ”, тэатры мод“.

13. У артыкуле 51:

у пункце 4:

падпункт 4.3 выключыць;

падпунт 4.11 выкласці ў наступнай рэдакцыі:

”4.11. культурныя хабы\*;“;

пункт 5 пасля слоў ”канцэртныя арганізацыі“ дапоўніць словамі ”, тэатры мод“;

дапоўніць пунктам 4.151 наступнага зместу:

”4.151. установы дадатковай адукацыі дзяцей і моладзі і ўстановы дадатковай адукацыі дарослых, якім у адпаведнасці з заканадаўствам прадастаўлена права забяспечваць арганізацыю і правядзенне культурных мерапрыемстваў;“;

дапоўніць артыкул падрадковай заўвагай наступнага зместу:

” \*Для мэт гэтага артыкула паняцце ”культурны хаб“ вызначае арганізацыю культуры, якая выкарыстоўвае сваю матэрыяльна-тэхнічную базу і работнікаў для юрыдычнай, арганізацыйнай падтрымкі і прасоўвання культурных праектаў юрыдычных асоб і грамадзян, якія займаюцца культурнай дзейнасцю.“.

14. У артыкуле 58:

пункт 1 дапоўніць часткай наступнага зместу:

”Творчыя саюзы маюць права ажыццяўляць творчую, культурную і навуковую дзейнасць, у тым ліку па захаванні культурнай спадчыны.“;

пункт 2 выключыць.

15. Частку другую пункта 7 артыкула 59 дапоўніць абзацамі наступнага зместу:

”дзейнасць па арганізацыі і правядзенні культурных мерапрыемстваў;

культурная дзейнасць, у тым ліку творчую дзейнасць і забавы згодна з Агульнадзяржаўным класіфікатарам Рэспублікі Беларусь.“.

16. Главу 11 дапоўніць артыкулам 591 наступнага зместу:

”Артыкул 591. Творчыя майстэрні

Творчая майстэрня – памяшканне, прызначанае і прыстасаванае для творчай і (або) іншай культурнай, а таксама навуковай дзейнасці творчых работнікаў, у тым ліку для выканання работ (аказання паслуг), звязаных з творчай і (або) іншай культурнай, а таксама навуковай дзейнасцю.

У творчай майстэрні могуць знаходзіцца і выкарыстоўвацца мэбля, абсталяванне, матэрыялы, прылады працы, іншыя рэчы, неабходныя для ажыццяўлення творчай і (або) іншай культурнай, а таксама навуковай дзейнасці і забеспячэння жыццядзейнасці творчага работніка ў перыяд ажыццяўлення ім творчай і (або) іншай культурнай, а таксама навуковай дзейнасці.

У час ажыццяўлення творчым работнікам творчай і (або) іншай культурнай, а таксама навуковай дзейнасці ў творчай майстэрні маюць права знаходзіцца выканаўцы, памочнікі (асістэнты), вучні.“.

17. Пункт 1 артыкула 64 пасля слоў ”правядзення выставак),“ дапоўніць словамі ”, твораў дызайна, архітэктуры, фатаграфічных твораў,“.

18. Артыкул 68 дапоўніць абзацам наступнага зместу:

”Комплексная гісторыка-культурная каштоўнасць – гісторыка- культурная каштоўнасць, у склад якой уваходзяць некалькі гісторыка-культурных каштоўнасцей, гістарычна звязаных паміж сабой, а таксама тэрыторыя, непасрэдна занятая нерухомай матэрыяльнай гісторыка-культурнай каштоўнасцю і (або) яе часткай (у склад матэрыяльнай комплекснай гісторыка-культурнай каштоўнасці можа быць уключана тэрыторыя, звязаная з гісторыка-культурнай каштоўнасцю і (або) яе часткамі гістарычна і функцыянальна, ландшафт, планіровачная структура).“.

19. Абзац шосты артыкула 74 дапоўніць словамі ”, за выключэннем выпадкаў, калі гэтыя аб’екты знаходзіліся ў іх карыстанні на 3 лютага 2017 года“.

20. Пункт 4 артыкула 75, падпункт 1.3 пункта 1 артыкула 89 і пункт 2 артыкула 103 пасля слоў ”і (або) дакументальных“ дапоўніць словамі ”, архітэктурных, канструктыўных“.

21. У артыкуле 76:

у пункце 1 словы ”міжнароднымі дагаворамі Рэспублікі Беларусь, міжнародна-прававымі актамі, якія складаюць нарматыўную прававую базу Мытнага саюза і Адзінай эканамічнай прасторы і (або) права Еўразійскага эканамічнага саюза“ замяніць словамі ”іншымі міжнароднымі дагаворамі і актамі, якія складаюць права Еўразійскага эканамічнага саюза“;

пункт 2 выкласці ў наступнай рэдакцыі:

”2. Вываз за мяжу мытнай тэрыторыi Еўразiйскага эканамiчнага саюза ў Рэспубліцы Беларусь культурных каштоўнасцей, уключаных у адзiны пералiк тавараў, да якiх прымяняюцца меры нетарыфнага рэгулявання ў гандлi з трэцiмi краiнамi, якi вызначаецца актам, што складае права Еўразiйскага эканамiчнага саюза (далей – пералік тавараў), ажыццяўляецца пры наяўнасцi лiцэнзii, заключэння (дазвольнага дакумента) або пісьмовага паведамлення аб тым, что заключэнне (дазвольны дакумент) не патрабуецца, у выпадках, прадугледжаных гэтым актам. У Рэспублiцы Беларусь выдача лiцэнзiй ажыццяўляецца Мiнiстэрствам антыманапольнага рэгулявання i гандлю па ўзгадненнi з Мiнiстэрствам культуры, выдача заключэнняў (дазвольных дакументаў) – Мiнiстэрствам культуры, выдача пісьмовых паведамленняў аб тым, што заключэнне (дазвольны дакумент) не патрабуецца – структурнымі падраздзяленнямі абласных выканаўчых камітэтаў і Мінскага гарадскога выканаўчага камітэта, якія ажыццяўляюць дзаржаўна-уласныя паўнамоцтвы ў сферы культуры, або ўпаўнаважаннымі імі аранізацыямі культуры па ўзгадненні з Міністэрствам культуры у адпаведнасцi з нацыянальным заканадаўствам і мiжнародна-прававымi актамi, якiя складаюць права Еўразiйскага эканамiчнага саюза, у парадку i на ўмовах, устаноўленых Саветам Мiнiстраў Рэспублiкi Беларусь.“;

у пункце 3:

словы ”вызначаных Саветам Міністраў Рэспублікі Беларусь“ замяніць словамі ”уключаных у склад музейнага, архіўнага або бібліятэчнага фондаў дзяржаў-членаў Еўразiйскага эканамiчнага саюза, а таксама іншых культурных каштоўнасцей у адпаведцасці з пералікам тавараў“;

словы ”нарматыўную прававую базу Мытнага саюза i Адзiнай эканамiчнай прасторы i (або)“ выключыць;

дапоўніць артыкул пунктамі 5 і 6 наступнага зместу:

”5. Пры вяртанні гісторыка-культурных каштоўнасцей і культурных каштоўнасцей, уключаных у пералік тавараў, пасля часовага вывазу за мяжу мытнай тэрыторыi Еўразiйскага эканамiчнага саюза ў Рэспубліцы Беларусь, а таксама на тэррыторыю дзяржаў-членаў Еўразiйскага эканамiчнага саюза, у выпадках, прадугледжаных Саветам Міністраў Рэспублікі Беларусь, фізічная або юрыдычная асоба павінна пісьмова паведаміць аб гэтым дзяржаўны орган, упаўнаважаны на выдачу дазвольных дакументаў у адпаведнасці з заканадаўствам, аб факце вяртання на тэррыторыю Рэспублікі Беларусь часова вывезеных гісторыка-культурных каштоўнасцей і культурных каштоўнасцей, уключаных у пералік тавараў, і аб іх фактычным фізічным стане.

Адказнасць за дакладнасць прадстаўленай у пісьмовым паведамленні інфармацыі нясе фізічная або юрыдычная асоба, на імя якой быў выдадзены дазвольны дакумент на часовы вываз гісторыка-культурных каштоўнасцей і культурных каштоўнасцей, уключаных у пералік тавараў .

6. Часовы вываз з тэррыторыі Рэспублікі Беларусь у выпадках, прадугледжаных Саветам Міністраў Рэспублікі Беларусь гісторыка-культурных каштоўнасцей і каштоўнасцей, уключаных у склад музейнага, архіўнага або бібліятэчнага фондаў Рэспублікі Беларусь, ажыцяўляецца праз забеспячэнне страхавання гэтых каштоўнасцей накіроўваючым бокам ад усіх страхавых рызык або с забеспячэннем дакументальнага пацверджання аб дзяржаўнай гарантыі фінансавага пакрыцця ўсіх рызык на карысць Рэспублікі Беларусь, прадастаўленнага краінай, якая прымае гэтыя каштоўнасці, або Рэспублікай Беларусь.“.

22. У артыкуле 82:

у пункце 2:

пасля слоў “для яе перадачы наступным пакаленням” дапоўніць словамі “, а таксама мерапрыемстваў па ажыццяўленні аглядаў нерухомых матэрыяльных гісторыка-культурных каштоўнасцей упаўнаважанымі службовымі асобамі Міністэрства культуры і мясцовых выканаўчых і распарадчых органаў, накіраваных на устраненне стварэння пагрозы знiшчэння нерухомых матэрыяльных гiсторыка-культурных каштоўнасцей, стварэння пагрозы прычынення шкоды, пагаршэння iх тэхнiчнага стану або стварэння пагрозы яго пагаршэння, а таксама навукова не абгрунтаванага змянення, перамяшчэння i пагаршэння ўмоў успрымання нерухомых матэрыяльных гiсторыка-культурных каштоўнасцей.”;

дапоўніць пункт часткай наступнага зместу:

“Агляд нерухомых матэрыяльных гісторыка-культурных каштоўнасцей ажыццяўляецца ў парадку, устаноўленым Міністэрствам культуры”.

23. У артыкуле 83:

абзацы другі – шосты і восьмы дапоўніць словамі ”, якім нададзены статус гісторыка-культурнай каштоўнасці“;

у абзацы сёмым:

пасля слова ”(слоем)“ дапоўніць словамі ”, якім нададзены статус гісторыка-культурнай каштоўнасці“;

словы ”комплексамi гiсторыка-культурных каштоўнасцей“ замяніць словамі ”комплекснымі гiсторыка-культурнымі каштоўнасцямі“.

24. У артыкуле 84:

у пункце 3:

у падпункце 3.1:

у абзацы другім словы ”або нацыянальную значнасць“ замяніць словамі ”, нацыянальную значнасць або значнасць для асобнага рэгiёна“;

абзац трэці выключыць;

абзац чацвёрты выкласці ў наступнай рэдакцыі:

”неабходнасцi аднясення гiсторыка-культурнай каштоўнасцi да катэгорыi ”0“, ”1“, ”2“, ”3“, ”без катыгорыі“ або змянення катэгорыі;“;

абзац шосты выключыць;

абзац пяты падпункта 3.2 выкласці ў наступнай рэдакцыі:

“3.2. прызнанне змяненняў нерухомых матэрыяльных гісторыка-культурных каштоўнасцей, прадугледжаных навукова-праектнай дакументацыяй, навукова абгрунтаванымі або навукова не абгрунтаванымі;”;

у пункце 5 словы ”базавага тэрытарыяльнага ўзроўню“ замяніць словамі ”абласнога тэрытарыяльнага ўзроўню“;

у падпункце 6.1 пункта 6:

у абзацы другім словы ”матэрыяльная культурная каштоўнасць мае значнасць для асобага рэгіёна, на тэрыторыі якога яна знаходзіцца“ замяніць словамі ”матэрыяльная культурная каштоўнасць можа мець сусветную, нацыянальную, міжнародную значнасць або значнасць для асобнага рэгіёна, на тэрыторыі якога яна знаходзіцца“;

абзацы трэці і пяты выключыць;

дапоўніць падпункт абзацамі наступнага зместу:

”матэрыяльная гісторыка-культурная каштоўнасць можа быць пазбаўлена статусу гісторыка-культурнай каштоўнасці;

склад комплекснай гісторыка-культурнай каштоўнасці неабходна змяніць.“.

25. Частку другую пункта 2 артыкула 90 дапоўніць словамі ”па форме, ім устаноўленай“.

26. Пункт 6 артыкула 91 і абзац першы пункта 1 артыкула 92 пасля слоў ”і (або) дакументальныя“ дапоўніць словамі ”, архітэктурныя, канструктыўныя“.

27. У артыкуле 93:

пункт 1 выкласці ў наступнай рэдакцыі:

”1. Наданне культурнай каштоўнасцi статусу гiсторыка-культурнай каштоўнасцi ажыццяўляецца Мiнiстэрствам культуры.

Наданне статусу гісторыка-культурнай каштоўнасці матэрыяльнай культурнай каштоўнасці ажыццяўляецца пасля прыняцця аднаго з рашэнняў абласнога (Мiнскага гарадскога) савета па пытаннях гiсторыка-культурнай спадчыны, прадугледжанага абзацамі другім і трэцім падпункта 6.1 пункта 6 артыкула 84 гэтага Кодэкса і рашэння Рады, прадугледжанага абзацам трэцім падпункта 3.1 пункта 3 артыкула 84 гэтага Кодэкса. “;

пункт 6 выкласці ў наступнай рэдакцыі:

”6. Па вынiках разгляду абласны (Мiнскi гарадскi) савет па пытаннях гiсторыка-культурнай спадчыны прымае адно з рашэнняў, прадугледжаных абзацамі другім – чацвёртым падпункта 6.1 пункта 6 артыкула 84 гэтага Кодэкса.“;

пункт 7 выкласці ў наступнай рэдакцыі:

”7. Копія рашэння абласнога (Мiнскага гарадскога) савета па пытаннях гiсторыка-культурнай спадчыны разам з прапановай, па якой абласным (Мiнскiм гарадскiм) саветам па пытаннях гiсторыка-культурнай спадчыны прынята адно з рашэнняў, прадугледжаных абзацамі другім і трэцім падпункта 6.1 пункта 6 артыкула 84 гэтага Кодэкса, не пазней за чатырнаццаць каляндарных дзён з дня прыняцця гэтага рашэння накіроўваецца мясцовым выканаўчым i распарадчым органам абласнога тэрытарыяльнага ўзроўню ў Мiнiстэрства культуры.“;

пункт 8 выключыць;

у пункце 12:

падпункт 12.1 дапоўніць словамі ”і адпаведнай катэгорыі“;

падпункт 12.2 выключыць;

у пункце 14:

у частцы першай лічбы ”12.2“ замяніць лічбамі ”12.1“;

часткі другую і трэцюю выключыць.

28. У артыкуле 94:

пункт 1 выкласці ў наступнай рэдакцыі:

”1. Пазбаўленне матэрыяльнай гiсторыка-культурнай каштоўнасцi статусу гiсторыка-культурнай каштоўнасцi ажыццяўляецца Мiнiстэрствам культуры пасля прыняцця рашэння абласнога (Мiнскага гарадскога) савета па пытаннях гiсторыка-культурнай спадчыны, прадугледжанага абзацам чацвёртым падпункта 6.1 пункта 6 артыкула 84 гэтага Кодэкса, і рашэння Рады, прадугледжанага абзацам пятым падпункта 3.1 пункта 3 артыкула 84 гэтага Кодэкса.

Прапанова аб пазбаўленні матэрыяльнай гісторыка-культурнай каштоўнасці статусу гісторыка-культурнай каштоўнасці накіроўваецца ў Міністэрства культуры мясцовымі выканаўчымі і распарадчымі органамі абласнога тэрытарыяльнага ўзроўню.

Тэхнічны стан гісторыка-культурнай каштоўнасці не з’яўляецца падставай для выключэння каштоўнасці з Дзяржаўнага спісу гісторыка-культурнай каштоўнасцей Рэспублікі Беларусь.“;

пункт 3 выкласці ў наступнай рэдакцыі:

“3. Матэрыяльная гiсторыка-культурная каштоўнасць можа быць пазбаўлена статусу гiсторыка-культурнай каштоўнасцi ў выпадку яе фiзiчнай страты або страты ёю адметных духоўных, мастацкiх i (або) дакументальных, архітэктурных, канструктыўных вартасцей, якiя абумовiлi наданне ёй статусу гiсторыка-культурнай каштоўнасцi, у тым лiку ў вынiку ўздзеяння фактараў прыроднага або антрапагеннага паходжання, i немагчымасцi навукова абгрунтаванага аднаўлення матэрыяльнай гiсторыка-культурнай каштоўнасцi. Рашэнне аб немагчымасцi навукова абгрунтаванага аднаўлення матэрыяльнай гiсторыка-культурнай каштоўнасцi прымаецца Радай з улікам прапановы праектнай арганiзацыi, якая ажыццяўляе распрацоўку навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях, навуковай арганiзацыі ці музея, у штаце якіх працуюць спецыялiсты з вопытам работы па ахове гiсторыка-культурнай спадчыны не менш за два гады.

пункт 4 дапоўніць словамі ”, з улікам прапановы праектнай арганiзацыi, якая ажыццяўляе распрацоўку навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях, навуковай арганiзацыі ці музея, у штаце якіх працуюць спецыялiсты, якія маюць дазвол на права правядзення археалагічных даследаванняў.“.

29. У пункце 1 артыкула 95 словы ”прымаецца дзяржаўным органам, якi прыняў рашэнне аб наданнi гэтай культурнай каштоўнасцi статусу гiсторыка-культурнай каштоўнасцi, не пазней за дзесяць каляндарных дзён” замяніць словамі “прымаецца мясцовым выканаўчым і распарадчым органам абласнога тэрытарыяльнага ўзроўню не пазней за трыццаць каляндарных дзён“.

30. У артыкуле 96:

пункт 1 пасля слова ”і (або) дакументальнымі“ дапоўніць словамі ”, архітэктурнымі, канструктыўнымі“;

у падпункце 2.5 пункта 2 словы ”матэрыяльныя культурныя каштоўнасцi, якiя ўваходзяць у склад комплексу,“ замяніць словамі ”гісторыка-культурныя каштоўнасцi, якiя ўваходзяць у склад комплекснай гісторыка-культурнай каштоўнасці,“;

пункт 4 выкласці ў наступнай рэдакцыі:

”4. Катэгорыi гiсторыка-культурным каштоўнасцям надаюцца Мiнiстэрствам культуры.“;

у пункце 5:

у частцы першай словы ”рашэнняў абласных (Мiнскага гарадскога) саветаў па пытаннях гiсторыка-культурнай спадчыны або“ замяніць словам ”рашэння“;

частку другую выключыць.

31. У артыкуле 97:

пункт 3 выкласці ў наступнай рэдакцыі:

”3. Дзяржаўны спiс гiсторыка-культурных каштоўнасцей Рэспублiкi Беларусь змяшчае наступныя раздзелы:

3.1. нерухомыя матэрыяльныя гісторыка-культурныя каштоўнасці Рэспублікі Беларусь;

3.2. рухомыя матэрыяльныя гісторыка-культурныя каштоўнасці Рэспублікі Беларусь;

3.3. нематэрыяльныя гісторыка-культурныя каштоўнасці Рэспублікі Беларусь.“;

у пункце 5 словы ”Пры ўключэнні комплексу“, ”у склад комплексу“ замяніць адпаведна словамі ”Пры ўключэнні комплекснай гісторыка-культурнай каштоўнасці“, ”у склад комплекснай гісторыка-культурнай каштоўнасці“;

пункт 6 дапоўніць часткамі наступнага зместу:

”Фарміраванне і вядзенне Дзяржаўнага спiса гiсторыка-культурных каштоўнасцей Рэспублiкi Беларусь ажыццяўляецца Міністэрствам культуры шляхам:

зацвярджэння Дзяржаўнага спіса гісторыка-культурных каштоўнасцей Рэспублiкi Беларусь;

унясення ў яго змяненняў шляхам:

уключэння ў яго звестак аб культурных каштоўнасцях, якім нададзены статус гісторыка-культурнай каштоўнасці;

выключэння з яго звестак аб культурных каштоўнасцях, якія пазбаўлены статусу гісторыка-культурнай каштоўнасці;

унясення змяненняў у звесткі аб гісторыка-культурных каштоўнасцях, прадугледжаныя пунктам 1 артыкула 98 гэтага Кодэкса, у выпадку атрымання новых звестак ад мясцовых выканаўчых і распарадчых органаў, а таксама аб неабходнасці змянення складу комплекснай гісторыка-культурнай каштоўнасці.

Пры зацвярджэнні Дзяржаўнага спісу гісторыка-культурных каштоўнасцей Рэспублікі Беларусь, унясенні змяненняў у звесткі аб гісторыка-культурных каштоўнасцях захоўваецца дата i нумар рашэння дзяржаўнага органа аб наданнi культурнай каштоўнасцi статусу гiсторыка- культурнай каштоўнасцi, што падлягае адлюстраванню ў адпаведнай графе Дзяржаўнага спісу гісторыка-культурных каштоўнасцей Рэспублікі Беларусь згодна з падпунктам 1.7 пункта 1 артыкула 98 гэтага Кодэкса.

Рашэнне аб зацвярджэнні Дзяржаўнага спісу гісторыка-культурных каштоўнасцей Рэспублікі Беларусь і рашэнні аб унясенні змяненняў у звесткі аб гісторыка-культурных каштоўнасцях з’яўляюцца ненарматыўнымі прававымі актамі i падлягаюць давядзенню да ведама юрыдычных асоб, грамадзян, у тым лiку iндывiдуальных прадпрымальнiкаў, шляхам іх размяшчэння не пазней за дзесяць рабочых дзён з дня іх прыняцця на афiцыйным сайце Мiнiстэрства культуры ў глабальнай кампʼютарнай сетцы Iнтэрнэт.“.

32. У артыкуле 98:

у абзацы дзесятым пункта 2 словы ”па-за межамі“ замяніць словамі ”на тэрыторыі“.

33. Пункт 2 артыкула 99 дапоўніць часткамі наступнага зместу:

”Падрыхтоўку прапановы аб уключэнні аб’екта спадчыны ў пералік каштоўнасцей культурнай і прыроднай спадчыны, размешчаных на тэрыторыі Рэспублікі Беларусь, якія могуць быць уключаны ў Спіс сусветнай культурнай і прыроднай спадчыны, або Спiс сусветнай спадчыны, якая знаходзiцца пад пагрозай, забяспечвае мясцовы выканаўчы і распарадчы орган абласнога тэрытарыяльнага ўзроўню, на тэрыторыі якога знаходзіцца дадзены аб’ект спадчыны.

Падрыхтоўку прапановы аб уключэнні гісторыка-культурнай каштоўнасці ў Спіс нематэрыяльнай культурнай спадчыны, якая мае патрэбу ў тэрміновай ахове, Рэпрэзентатыўны спіс нематэрыяльнай культурнай спадчыны чалавецтва забяспечвае Міністэрства культуры.“.

34. У артыкуле 100:

у пункце 2 словы ”на комплекс“ замяніць словамі ”на комплексныя гісторыка-культурныя каштоўнасці“;

у пункце 7 словы ”не пазней за тры рабочыя днi“ замяніць словамі ”не пазней за сем каляндарных дзён“.

35. У падпункце 4.10 пункта 4 артыкула 102 словы “у склад комплексу” замяніць словамі “у склад комплекснай гісторыка-культурнай каштоўнасці”.

36. У частцы другой пункта 5 артыкула 104 словы ”На комплексе“, ”гэтых комплексу“ замяніць адпаведна словамі ”На комплекснай гісторыка-культурнай каштоўнасці“, ”такіх комплекснай гісторыка-культурнай каштоўнасці“.

37. У артыкуле 104:

пункт 1 пасля слоў ”забараняюцца (за выключэннем выпадкаў, прадугледжаных пунктамі 2 i 3 гэтага артыкула)“ дапоўніць словамі ”знос нерухомай матэрыяльнай гісторыка-культурнай каштоўнасці і (або) дэмантаж яе часткі,“;

пункт 2 выкласці ў наступнай рэдакцыі:

”2. Перамяшчэнне нерухомай матэрыяльнай гiсторыка-культурнай каштоўнасцi дапускаецца толькi ў выпадках, калі захаванне на месцы яе знаходжання стварае пагрозу для фізічнага захавання гiсторыка-культурнай каштоўнасцi, звязаных з інжынерна-геалагічнымі асаблівасцямі тэрыторыі яе знаходжання і адсутнасцю тэхнічных магчымасцей яе захавання на месцы знаходжання, пры ўмове наяўнасцi навукова-праектнай дакументацыi ў аб’ёме, неабходным для яе аднаўлення на новым месцы знаходжання. Перамяшчэнне ажыццяўляецца пры ўмове захавання і выкарастоўвання асноўных канструктыўных і архітэктурных гістарычных элементаў і матэрыялаў гісторыка-культурнай каштоўнасці. Перамяшчэнне ў мэтах аднаўлення магчыма ва ўмовах, прыдатных для забеспячэння захавання нерухомай матэрыяльнай гiсторыка-культурнай каштоўнасцi, пераважна на тэрыторыі, гістарычна звязанай з гісторыка-культурнай каштоўнасцю.”;

пункт 4 пасля слоў ”і (або) дакументальных“ дапоўніць словамі ”, архітэктурных, канструктыўных“.

38. У артыкуле 105:

пункт 2 выкласці ў наступнай рэдакцыі:

”2. Для комплексных нерухомых матэрыяльных гiсторыка-культурных каштоўнасцей устанаўлiваюцца агульныя зоны аховы.

Для нерухомых матэрыяльных гiсторыка-культурных каштоўнасцей, якiя размешчаны побач, дазваляецца ўстанаўлiваць агульныя зоны аховы.

Межы ахоўных зон помнікаў археалогіі да зацвярджэння праектаў зон аховы нерухомых матэрыяльных гісторыка-культурных каштоўнасцей прымаюцца не менш за пяцьдзесят метраў ад межаў тэрыторыі помнікаў археалогіі, пазначаных у рэестры археалагічных аб’ектаў, які вядзецца ў парадку, устаноўленным пунктамі 1-3 артыкула 125 гэтага Кодэкса”;

у пункце 3:

пасля слоў ”рэжымы ўтрымання i выкарыстання“ дапоўніць словамі ”тэрыторыі нерухомай матэрыяльнай гісторыка-культурнай каштоўнасці і“;

дапоўніць пункт часткай другой наступнага зместу:

Тэрыторыя нерухомых матэрыяльных гісторыка-культурных каштоўнасцей – тэрыторыя, непасрэдна занятая нерухомай матэрыяльнай гісторыка-культурнай каштоўнасцю (ці яе часткамі) і (або) звязаная з ёй гістарычна і функцыянальна.

дапоўніць артыкул пунктам 31 наступнага зместу:

”31. Склад і парадак распрацоўкi праектаў зон аховы нерухомых матэрыяльных гiсторыка-культурных каштоўнасцей устанаўлiваецца Мiнiстэрствам культуры.“;

пункт 4 пасля слоў ”яе навакольнаму асяроддзю“ дапоўніць словамі ”(уключаючы навакольную гістарычную забудову)“.

39. Артыкул 109 выкласці ў наступнай рэдакцыі:

”**Артыкул 109. Змяненне матэрыяльных гісторыка-культурных каштоўнасцей**

1. Пры ажыццяўленні дзейнасці на матэрыяльных гiсторыка-культурных каштоўнасцях (у тым ліку пры правядзенні рамонтна-рэстаўрацыйных і (або) іншых работ), якая можа аказваць уздзеянне на нерухомыя матэрыяльныя гiсторыка-культурныя каштоўнасці, не дапускаецца змяненне гiсторыка-культурных каштоўнасцей, за выключэннем навукова-абгрунтаваных змяненняў, якія пацверджаны матэрыяламі навукова-даследчых работ і не вядуць да страты існуючых (у тым ліку пазнейшых гістарычна значных напластаванняў) гістарычных элементаў, фрагментаў і частак, а таксама аб’ёмна-прасторавых рашэнняў.

Навукова-абгрунтаванымі змяненнямі з’яўляюцца рашэнні, якія пацверджаны матэрыяламі навукова-даследчых работ.

2. Заключэнне аб прызнанні змяненняў нерухомых матэрыяльных гісторыка-культурных каштоўнасцей, прадугледжаных навукова-праектнай дакументацыяй, навукова абгрунтаванымі або навукова не абгрунтаванымі прымаецца Радай на падставе матэрыялаў навукова-даследчых работ.“.

40. У пункце 3 артыкуле 110:

з абзаца другога словы ”, як правіла,“ выключыць;

з абзаца трэццяга словы “, які плануецца размясціць” выключыць. 41. У артыкуле 112:

падпункт 1.3 пункта 1 пасля слоў ”і (або) дакументальных“ дапоўніць словамі ”, архітэктурных, канструктыўных“;

пункт 2 дапоўніць часткай другой наступнага зместу:

“Склад і парадак падрыхтоўкі матэрыялаў навукова-даследчых работ зацвярджаецца Міністэрствам культуры.“.

42. У пункце 2 артыкула 113 словы ”на падставе матэрыялаў“ замяніць словамі ”ў поўнай адпаведнасці з матэрыяламі“.

43. Артыкул 114 выкласці у наступнай рэдакцыі:

“**Артыкул 114. Рамонтна-рэстаўрацыйныя і іншыя работы, якія выконваюцца на матэрыяльных гісторыка-культурных каштоўнасцях.**

1. Да рамонтна-рэстаўрацыйных работ, якiя выконваюцца на матэрыяльных гiсторыка-культурных каштоўнасцях, адносяцца:

1.1. аднаўленне - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы), накiраваных на навукова абгрунтаванае поўнае або частковае паўторнае стварэнне матэрыяльных гiсторыка-культурных каштоўнасцей (для нерухомых матэрыяльных гiсторыка-культурных каштоўнасцей - абавязкова на месцы iх ранейшага знаходжання);

1.2. дапаўненне - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы) па стварэннi дапаўненняў да комплексных нерухомых матэрыяльных гiсторыка-культурных каштоўнасцей, па ўзвядзеннi ў месцах страты на тэрыторыi комплексных нерухомых матэрыяльных гiсторыка-культурных каштоўнасцей капiтальных пабудоў (будынкаў, збудаванняў) i iншых аб'ектаў паводле спецыяльна распрацаваных праектаў рэгенерацыi гэтых гiсторыка-культурных каштоўнасцей з захаваннем аб'ёмна-прасторавай структуры;

1.3. добраўпарадкаванне нерухомай матэрыяльнай гісторыка-культурнай каштоўнасці – сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы), накіраваныя на захаванне існуючых каштоўных элементаў (у тым ліку планіровачных) тэрыторыі, непасрэдна занятай нерухомай матэрыяльнай гісторыка-культурнай каштоўнасцю і (або) яе часткамі ці тэрыторыі, звязанай з нерухомай матэрыяльнай гісторыка-культурнай каштоўнасцю і (або) яе часткамі гістарычна і функцыянальна, або іх аднаўлення на падставе матэрыялаў навукова-даследчых работ;

1.4. кансервацыя - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы) па часовым або доўгатэрмiновым забеспячэннi захаванасцi тэхнiчнага стану матэрыяльных гiсторыка-культурных каштоўнасцей, у тым лiку супрацьаварыйныя работы, з прымяненнем адпаведных метадаў, якiя дазваляюць прадухiлiць яго далейшае пагаршэнне i ствараюць умовы для экспанавання закансерваваных матэрыяльных гiсторыка-культурных каштоўнасцей;

1.5. перамяшчэнне - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы) па перамяшчэннi нерухомых матэрыяльных гiсторыка-культурных каштоўнасцей i iх аднаўленнi на новым месцы (ў адпаведнасці з пунктам 2 артыкула 104 гэтага Кодэкса);

1.6. рамонт, капітальны рамонт - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы) па аднаўленні страчаных у працэсе эксплуатацыi i (або) паляпшэннi канструкцыйных, iнжынерных, тэхнiчных, эстэтычных якасцей нерухомых матэрыяльных гісторыка-культурных каштоўнасцей;

1.7. рэгенерацыя - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы) па аднаўленнi цэласнасці i агульнага кампазiцыйнага рашэння матэрыяльных гiсторыка-культурных каштоўнасцей i (або) гiстарычнага характару размяшчэння нерухомых матэрыяльных гісторыка-культурных каштоўнасцей у навакольным асяроддзі;

1.8. прыстасаванне - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы) па адаптацыi матэрыяльных гiсторыка-культурных каштоўнасцей да патрэбнасцей i асаблівасцей сучаснага тэхнiчнага ўтрымання без дапушчэння страты iмi адметных духоўных, мастацкiх i (або) дакументальных, архітэктурных, канструктыўных і аб’ёмна-прасторавых вартасцей;

1.9. рэканструкцыя нерухомай матэрыяльнай гісторыка-культурнай каштоўнасці, яе часткі і (або) элементаў - сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы), накіраваных на прыстасаванне і (або) выкарыстанне нерухомай матэрыяльнай гісторыка-культурнай каштоўнасці, яе часткі і (або) элементаў з улікам сучасных патрэб без змянення аб’ёмна-прасторавых рашэнняў, без дапушчэння страты iмi адметных духоўных, мастацкіх i (або) дакументальных, архітэктурных, канструктыўных вартасцей;

1.10. рэстаўрацыя – сукупнасць работ i мерапрыемстваў (навукова-даследчыя, вышукальныя, праектныя і будаўнічыя работы), якія праводзяцца ў мэтах выяўлення, захавання і (або) аднаўлення адметных духоўных, мастацкіх, i (або) дакументальных, архітэктурных, канструктыўных вартасцей матэрыяльных гiсторыка-культурных каштоўнасцей без страты існуючых каштоўных гістарычных элементаў.

2. На нерухомых матэрыяльных гiсторыка-культурных каштоўнасцях могуць выконвацца iншыя работы (у тым ліку работы па бягучым рамонце, якія павінны выконвацца на падставе праграмы работ, распрацаванай у парадку, прадугледжаным пунктам 1 артыкула 118 гэтага Кодэкса), накiраваныя на забеспячэнне належнага ўтрымання i выкарыстання матэрыяльных гiсторыка-культурных каштоўнасцей, якiя не парушаюць iх цэласнасцi i агульнага кампазiцыйнага рашэння i (або) гiстарычнага характару размяшчэння нерухомых матэрыяльных гiсторыка-культурных каштоўнасцей у навакольным асяроддзi.

3. Работы па забеспячэнні належнага тэхнiчнага i санiтарнага стану гiсторыка-культурных каштоўнасцей, якія не закранаюць фасады, гістарычныя інтэр’еры гісторыка-культурнай каштоўнасці, апорныя канструкцыі (капітальныя сцены, скляпенні, перакрыцці, падмуркі), адметныя духоўныя, мастацкія, i (або) дакументальныя, архітэктурныя, канструктыўныя вартасці гісторыка-культурнай каштоўнасці, могуць выконвацца на гісторыка-культурнай каштоўнасцi без атрымання дазволу на выкананне навукова-даследчых і праектных работ на матэрыяльных гісторыка-культурных каштоўнасцях, у парадку, устаноўленым 115 гэтага Кодэкса, і без узгаднення навукова-праектнай дакументацыі на выкананне рамонтна-рэстаўрацыйных работ на матэрыяльных гісторыка-культурных каштоўнасцях, у парадку, устаноўленым артыкулам 119 гэтага Кодэкса.

4. Пры выкананні рамонтна-рэстаўрацыйных і іншых работ на гісторыка-культурнай каштоўнасці прызнаецца прыярытэт аховы гісторыка-культурнай спадчыны.“.

44. Артыкул 116 выкласці у наступнай рэдакцыі:

**”Артыкул 116. Кiраўнiцтва распрацоўкай навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях. Навукова-метадычнае кiраўнiцтва і аўтарскі нагляд пры выкананнi рамонтна-рэстаўрацыйных работ на матэрыяльных гiсторыка-культурных каштоўнасцях**

1. Кiраўнiцтва распрацоўкай навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях, навукова-метадычнае кiраўнiцтва пры выкананнi рамонтна-рэстаўрацыйных работ на матэрыяльных гiсторыка-культурных каштоўнасцях ажыццяўляюцца грамадзянамi, у тым лiку iндывiдуальнымi прадпрымальнiкамi, якiя маюць пасведчанне на кiраўнiцтва распрацоўкай навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях.

Аўтарскi нагляд пры выкананнi рамонтна-рэстаўрацыйных работ на матэрыяльных гiсторыка-культурных каштоўнасцях ажыццяўляецца праектнай або навуковай арганiзацыяй, у якой працуе грамадзянiн, якi мае пасведчанне на кiраўнiцтва распрацоўкай навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях, або iндывiдуальным прадпрымальнiкам, якi мае пасведчанне на кiраўнiцтва распрацоўкай навукова-праектнай дакументацыі на выкананне рамонтна-рэстаўрацыйных работ на матэрыяльных гiсторыка-культурных каштоўнасцях.

Пры выкананні на помніках археалогіі земляных і меліярацыйных работ, якія не з’яўляюцца рамонтна-рэстаўрацыйнымі работамі, Нацыянальнай акадэміяй навук Беларусі ў парадку, ёй устаноўленым, прызначаецца адказны за захаванне гісторыка-культурнай каштоўнасці пры навукова-метадычным кіраўніцтве, распрацоўцы мер па ахове помніка археалогіі і археалагічны нагляд. У гэтым выпадку ўдзел грамадзянiна, у тым лiку iндывiдуальнага прадпрымальнiка, якi мае пасведчанне на кiраўнiцтва распрацоўкай навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях, не патрабуецца.

2. У перыяд правядзення кіраўніцтва распрацоўкай навукова-праектнай дакументацыі на выкананне рамонтна-рэстаўрацыйных работ на матэрыяльных гісторыка-культурных каштоўнасцях, навукова-метадычнага кіраўніцтва пры выкананні рамонтна-рэстаўрацыйных работ, аўтарскага нагляду пры выкананні рамонтна-рэстаўрацыйных работ на матэрыяльных гісторыка-культурных каштоўнасцях у межах выканання работ замена грамадзянiна, у тым лiку iндывiдуальнага прадпрымальніка, які ажыццяўляе кiраўнiцтва распрацоўкай навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях, навукова-метадычнае кіраўніцтва пры выкананні рамотна-рэстаўрацыйных работ, аўтарскі нагляд пры выкананні рамотна-рэстаўрацыйных работ на матэрыяльных гісторыка-культурных каштоўнасцях, забараняецца, за выключэннем выпадкаў:

яго пiсьмовай адмовы ад выканання сваiх абавязкаў i функцый;

невыканання ім сваiх абавязкаў i функцый;

немагчымасцi выканання ім сваiх абавязкаў i функцый з прычыны хваробы, выезду на пастаяннае месца жыхарства за межы Рэспублiкi Беларусь, пераходу на работу, выкананне якой не звязана з праектнай i рэстаўрацыйнай дзейнасцю;

iншых устаноўленых заключэннем Рады выпадкаў, калi ён не можа выконваць свае абавязкi i функцыi.”

45. У пункце 13 артыкула 117 словы ”праз шэсць месяцаў“ замяніць словамі ”праз два гады“.

46. У пункце 1 артыкула 118:

падпункт 1.2 выкласці ў наступнай рэдакцыі:

”1.2. складаць рэстаўрацыйнае заданне па форме, зацверджанай Міністэрствам культуры;“;

дапоўніць пункт падпунктам 1.81 наступнага зместу:

“1.81. інфармаваць Міністэрства культуры аб пачатку правядзення рамонтна-рэстаўрацыйных работ на нерухомай матэрыяльнай гісторыка-культурнай каштоўнасці;”;

дапоўніць пункт падпунктамі 11.111, 11.112, 11.113 наступнага зместу:

”1.111. інфармаваць Міністэрства культуры аб адступленнях ад узгодненых праектных рашэнняў або праграмы работ пры выкананні рамонтна-рэстаўрацыйных або іншых работ адпаведна, а таксама ўзнікнення пагрозы фізічнага знішчэння гісторыка-культурнай каштоўнасці і (або) пагаршэння тэхнічнага стану гісторыка-культурных каштоўнасцей, якая ўзнікла ў ходзе выканання работ;

1.112. складаць навукова-рэстаўрацыйныя справаздачы па выніках года і агульную навукова-рэстаўрацыйную справаздачу пасля заканчэння правядзення рамонтна-рэстаўрацыйных работ па форме, зацверджанай Міністэрствам культуры;

1.113. распрацоўваць праграму работ па бягучым рамонце і накіроўваць яе на разгляд у Міністэрства культуры;“;

дапоўніць артыкул пунктам 3 наступнага зместу:

”3. Грамадзянiн, у тым лiку iндывiдуальны прадпрымальнiк, якi мае пасведчанне на кiраўнiцтва распрацоўкай навукова-праектнай дакументацыi на выкананне рамонтна-рэстаўрацыйных работ на матэрыяльных гiсторыка-культурных каштоўнасцях, павінен ажыццяўляць кiраўнiцтва распрацоўкай навукова-праектнай дакументацыi, навукова-метадычнае кiраўнiцтва i аўтарскi нагляд пры выкананні рамонтна-рэстаўрацыйных работ на матэрыяльных гiсторыка-культурных каштоўнасцях i нясе персанальную адказнасць за захаванне адметных духоўных, мастацкiх, архітэктурных, канструктыўных i (або) дакументальных вартасцей матэрыяльнай гiсторыка-культурнай каштоўнасцi, навуковую абгрунтаванасць праектных рашэнняў i iх рэалiзацыю.”.

47. У артыкуле 119:

пункт 1 дапоўніць часткай наступнага зместу:

“Навукова-праектная дакументацыя на выкананне рамонтна-рэстаўрацыйных работ – узаемааб’янаныя праектныя дакументы, распрацаваныя ў адпаведнасці з матэрыяламі навукова-даследчых работ, якія з’яўляюцца абавязковай часткай навукова-праектнай дакументацыі і служаць асновай для распрацоўкі праектных рашэнняў (у тым ліку перадпраектнай дакументацыі) і ажыццяўлення рамонтна-рэстаўрацыйных работ на гісторыка-культурных каштоўнасцях.”;

з часткі першай пункта 2 словы ”знiшчэння нерухомых матэрыяльных гiсторыка-культурных каштоўнасцей або стварэння пагрозы iх знiшчэння, прычынення iм шкоды або стварэння пагрозы яе прычынення, пагаршэння iх тэхнiчнага стану або стварэння пагрозы яго пагаршэння,“ выключыць.

48. У пункце 2 артыкула 120 словы ”юрыдычным асобам і iндывiдуальным прадпрымальнiкам“ замяніць словамі ”юрыдычным асобам, грамадзянам, у тым ліку iндывiдуальным прадпрымальнiкам“.

49. У частцы другой пункта 2 артыкула 130:

пасля слоў “аб археалагічных аб’ектах” дапоўніць словамі “, у тым ліку помніках археалогіі,”;

словы “аб помніках археалогіі” замяніць словамі “аб іншых гісторыка-культурных каштоўнасцях”.

50. Артыкул 132 дапоўніць словамі ”, сацыякультурнай дзейнасцю бібліятэкі“.

51. У артыкуле 138:

у пункце 2:

падпункт 2.2 пасля слоў ”па набыцці,“ дапоўніць словамі ”алічбоўцы і забеспячэнні захаванасці бібліятэчных дакументаў,“;

падпункт 2.4 пасля слоў ”міжбібліятэчнага абанемента“ дапоўніць словамі ”і дастаўкі дакументаў“;

у пункце 3:

дапоўніць пункт падпунктамі 3.31 і 3.32 наступнага зместу:

”3.31. генеруе ўласныя інфармацыйныя рэсурсы, якія задавальняюць разнастайныя інфармацыйныя патрэбы грамадства;

3.32. арганізуе цэнтралізаванае (сумеснае) набыцце інфармацыйных рэсурсаў для бібліятэк і іншых устаноў Беларусі, якія вядуць інфармацыйную дзейнасць;“;

падпункт 3.4 выкласці ў наступнай рэдакцыі:

”3.4. забяспечвае каардынацыю ўзаемадзеяння бiблiятэк з органамi навуковай iнфармацыi, архiвамi, музеямi i iншымi юрыдычнымi асобамi па ўзаемавыкарыстаннi iнфармацыйных рэсурсаў, алічбоўцы і забеспячэнні захаванасці бібліятэчных дакументаў, вядзеннi зводнага электроннага каталога бiблiятэк Беларусi і іншых карпаратыўных рэсурсаў;“;

падпункт 3.11 пасля слоў ”па набыцці“ дапоўніць словамі ”, алічбоўцы і забеспячэнні захаванасці бібліятэчных дакументаў“;

дапоўніць пункт падпунктам 3.111 наступнага зместу:

”3.111. зʼяўляецца ўласнікам і аператарам карпаратыўных інфармацыйных рэсурсаў рэспубліканскага ўзроўню; каардынуе дзейнасць па фарміраванню і актуалізацыі Зводнага электроннага каталога сістэмы карпаратыўнай каталагізацыі і вядзенні Нацыянальнай базы даных нарматыўных (аўтарытэтных) запісаў, выконвае кардынацыйнае і метадычнае кіраўніцтва па фарміраванню рэгіянальных зводных электронных каталогаў бібліятэк Беларусі; арганізуе выкарыстанне і метадычнае суправаджэнне ўніверсальнай дзесятковай класіфікацыі;“.

52. З падпункта 4.2 пункта 4 артыкула 139 словы ”, Навукова- педагагічная бібліятэка ўстановы ”Галоўны інфармацыйна-аналітычны цэнтр Міністэрства адукацыі Рэспублікі Беларусь“ выключыць.

53. У артыкуле 145:

дапоўніць артыкул пунктамі 31 і 32 наступнага зместу:

”31. У бібліятэках ажыццяўляюцца індывідуальны і сумарны ўлікі фондаў.

Індывідуальнаму ўліку падлягаюць усе дакументы, якія накіроўваюцца ў фонды, акрамя дакументаў, якія накіроўваюцца ў абменныя фонды і дакументаў групавой апрацоўкі.

Індывiдуальны ўлiк фондаў вядзецца ў:

iнвентарнай кнiзе (друкаванай і (ці) электроннай);

уліковым каталозе ці рэгістрацыйнай картатэцы (пры ручным рэжыме работы);

ведамасцях індывідуальнага ўліку (для сеткавых дакументаў аддаленага і лакальнага доступу).

Сумарнаму ўлiку падлягаюць усе дакументы, якiя ўключаюцца ў фонды i выключаюцца з іх.

32. Асноўнымі адзінкамі ўліку з’яўляюцца:

для кнiг, брашур, часопісаў, нотных, выяўленчых, картаграфічных, нарматыўных вытворча-практычных выданняў, неапублікаваных дакументаў, электронных дакументаў на здымаемых носьбітах, аўдыявізуальных дакументаў, мікраформаў – экзэмпляр, назва;

газет – экзэмпляр, назва, камплект;

сеткавых дакументаў аддаленага доступу – назва, колькасць баз даных у пакеце;

сеткавых дакументаў лакальнага доступу – назва.

Сеткавымі дакументамі аддаленага доступу з’яўляюцца электронныя дакументы, якія падаюцца з знешніх крыніц у часовае карыстанне на ўмовах заключанай дамовы з вытворцамі ці пастаўшчыкамі інфармацыі і размешчаны на аддаленых тэхнічных сродках.

Сеткавымі дакументамі лакальнага доступу з’яўляюца электронныя дакументы, якія знаходзяцца на тэхнічных сродках бібліятэкі.

Пакетам баз даных з’яўляецца сукупнасць сеткавых дакументаў аддаленага доступу, да якіх можна аформіць асобны доступ у яго вытворцы або пастаўшчыка інфармацыі на пэўных умовах, зафіксаваных у дагаворы, кантракце і іншых дакументах.

Як асобны экзэмпляр i асобная назва ўлічваюцца:

кожны том (выпуск, частка, нумар) мнагатомных выданняў, у тым ліку нотных, выяўленчых, картаграфічных дакументаў, а таксама тыпавыя праекты i чарцяжы на адзiн аб’ект, якiя выкананы ў выглядзе нумараваных выпускаў (альбомаў);

том выдання, якое прадаўжаецца і складаецца з асобных нумароў (выпускаў), не збрашураваных разам;

выданні, якія з’яўляюцца часткай серыі;

кожная адзiнка друкаваных вiдаў дакументаў, якая мае самастойную назву, асабiсты ISBN, ISSN і ўваходзiць у выдавецкую папку, у тым ліку выяўленчыя дакументы, аб’яднаныя агульнай выдавецкай папкай (вокладкай, манжэткай), стандарты i каталогі прамысловага абсталявання i вырабаў, якiя выпускаюцца ў выдавецкай папцы (вокладцы), што iх аб’ядноўвае;

кожная адзінка выданняў, штучна аб’яднаных агульным пераплётам (далей – канвалют);

здвоеныя нумары часопісаў (выпускi), аб’яднаныя выдавецтвам;

асобна выдадзеныя дадаткі да выданняў, якія маюць самастойнае значэнне (iндывiдуальны загаловак, асабiсты ISBN, ISSN i iншыя);

асобныя разрозненыя нумары газет;

асобныя закладкі кніжныя;

плакат, выдадзены на некалькіх лістах, аб’яднаных агульным загалоўкам;

камплект дакументаў, якiя аб’яднаны загалоўкам, незалежна ад колькасцi састаўляючых адзiнак i вiдаў уключаных у камплект матэрыялаў;

карта, выдадзеная на некалькiх аркушах, якiя патрабуюць склейвання i аб’яднаны агульным загалоўкам;

апісанні да аўтарскіх пасведчанняў і патэнтаў, у тым ліку патэнтаў, размешчаных на электронных носьбітах, якія маюць асабістую назву, класіфікацыйны індэкс і магчымасць выкарыстання з дапамогай асобных праграмных прадуктаў.

Асобна не ўлічваюцца:

асобна выдадзеныя дадаткi да выданняў, якiя не маюць самастойнага значэння (iндывiдуальнага загалоўка, асабiстага ISBN, ISSN i iншыя), якія ўлічваюцца як неад’емная частка выдання пад адным індывідуальным нумарам;

дадаткі да часопісаў, збрашураваныя з часопiсам, або якiя друкуюцца на яго старонках;

тлумачальныя запiскi да выяўленчых дакументаў і паказальнікі да картаграфічных выданняў.

Кнігі, часопісы, базы даных, размешчаныя на здымаемых электронных носьбітах, улічваюцца як электронныя дакументы.“;

у пункце 4:

частку трэцюю пасля слова ”мікрафотакапіравання“ дапоўніць словам ”, алічбоўкі“;

дапоўніць пункт часткай наступнага зместу:

”Кніжныя помнікі і іншыя найбольш каштоўныя дакументы ў мэтах захаванасці падлягаюць абавязковаму страхаванню.“;

пункт 6 дапоўніць часткамі наступнаша зместу:

”Дакументы, атрыманыя ў якасці абавязковага экзэмпляра, захоўваюцца атрымальнікамі пастаянна ў адпаведнасці з парадкам, вызначаным Саветам Міністраў Рэспублікі Беларусь.

У мэтах забеспячэння захаванасці абавязкова праводзіцца праверка фондаў:

пры змене матэрыяльна адказнай асобы;

пры выяўленнi фактаў крадзяжу, злоўжывання або пашкоджання дакументаў;

у выпадку стыхiйнага бедства, пажару або iншых надзвычайных сiтуацый, выклiканых экстрэмальнымi ўмовамi;

пры рэарганiзацыi ці лiквiдацыi бiблiятэкi.

Акрамя таго, праверка фондаў прадугледжваецца ў гадавых i перспектыўных планах бiблiятэк і іх структурных падраздзяленняў.

Праверка фондаў праводзіцца ў планавым парадку ў наступныя тэрміны:

фонду дакументаў, якія ўключаны ў Дзяржаўны рэестр кніжных помнікаў, – штогод;

фонду кніжных помнікаў і іншых рэдкіх і каштоўных дакументаў – не радзей аднаго разу ў 3 гады;

фонду, які налічвае да 50 000 экзэмпляраў уключна – праз 7 гадоў;

фонду, які налічвае ад 50 001 да 100 000 экзэмпляраў уключна – праз 10 гадоў;

фонду, які налічвае ад 100 001 да 1 000 000 экзэмпляраў уключна – праз 15 гадоў.

Бібліятэкі, фонд якіх налічвае звыш 1 000 000 экзэмпляраў дакументаў, здзяйсняюць праверку фонду паэтапна згодна з вышэй адзначаным рэгламентам у дачыненні да лагічна выдзеленых частак фонду.

Праверка электронных дакументаў здзяйсняецца не радзей аднаго разу ў 5 гадоў і прадугледжвае пацвярджэнне наяўнасці носьбіта ці магчымасці доступу да яго, выяўленне тэхнічнага стану, захаванасці інфармацыі.

Праверка фонду дапускаецца часцей вышэйпералічаных тэрмінаў па распараджэнні кіраўніка бібліятэкі або арганізацыі, структурным падраздзяленнем якой з’яўляецца бібліятэка. Праверка фонду пры надзвычайных абставiнах або пры змене адказнай асобы залiчваецца за планавую.“.

54. Пункт 1 артыкула 146 дапоўніць словамі ”і дастаўкі дакументаў“.

55. Пункт 1 артыкула 147 выкласці ў наступнай рэдакцыі:

”1. Дакументаабмен i пераразмеркаванне дакументаў – бязвыплатная перадача з адной бiблiятэкi празмерна дублетных (паўторных) i няпрофiльных для гэтай бiблiятэкi дакументаў iншай установе, у тым ліку бібліятэцы, для папаўнення бібліятэчнага фонду.“.

56. У артыкуле 148:

назву выкласці ў наступнай рэдакцыі:

”**Артыкул 148. Міжбібліятэчны абанемент і дастаўка дакументаў. Нацыянальная сістэма міжбібліятэчнага абанемента і дастаўкі дакументаў**“;

пункт 1 дапоўніць часткай наступнага зместу:

”Электронная дастаўка дакументаў – прадастаўленне карыстальнікам электронных копій дакументаў па тэлекамунікацыйных каналах сувязі ў пастаяннае карыстанне.“;

пункты 2–4 пасля слоў ”міжбібліятэчнага абанемента“ дапоўніць словамі ”і дастаўкі дакументаў“;

пункт 5 і частку першую пункта 7 пасля слоў ”мiжбiблiятэчным абанеменце“ дапоўніць словамі ”і дастаўкі дакументаў“;

пункт 6 дапоўніць словамі ”, і толькі дзеля культурна-адукацыйных і навукова-асветніцкіх мэтаў“.

57. У артыкуле 150:

пункт 1 дапоўніць часткай наступнага зместу:

”Віртуальны (аддалены) карыстальнік – карыстальнік бібліятэкі, які карыстаецца паслугамі бібліятэкі, прадастаўленнымі ёю ў аддаленым рэжыме.“;

у пункце 3:

падпункт 3.3 дапоўніць словамі ”і дастаўкі дакументаў“;

падпункт 3.4 выкласці ў наступнай рэдакцыі:

”3.4. выкарыстання віртуальных (аддаленых) формаў абслугоўвання, у тым ліку шляхам электроннай дастаўкі дакументаў;“;

падпункт 4.5 пункта 4 дапоўніць словамі ”і дастаўцы дакументаў“;

падпункт 11.5 пункта 11 выкласці ў наступнай рэдакцыі:

”11.5. выкарыстоўваць капiравальныя прыборы (сканеры, аўдыя-, фота- i вiдэаапаратуру), мабiльныя тэлефоны i iншыя тэхнiчныя сродкi ў мэтах фота- i вiдэаздымкi дакументаў з бiблiятэчных фондаў;“.

58. У артыкуле 154:

у пункце 2:

у падпункце 2.10 словы ”нематэрыяльнымі гісторыка-культурнымі каштоўнасцямі“ замяніць словамі ”нематэрыяльнымі культурнымі каштоўнасцямі;

у падпункце 2.11 словы ”нематэрыяльных гісторыка-культурных каштоўнасцей“ замяніць словамі ”нематэрыяльных культурных каштоўнасцей“.

59. У артыкуле 155:

пункт 3 выкласці ў рэдакцыі:

”3. Навукова-дапаможны матэрыял – матэрыял, які пастаянна захоўваецца ў музеі, уключаны ў музейны фонд і набыты ці спецыяльна выраблены для раскрыцця зместу экспазіцыі і замяняе арыгінальны прадмет, або арыгінальны прадмет, які пастаянна захоўваецца ў музеі, уключаны ў музейны фонд і не аднесены да музейных прадметаў па прычыне немагчымасці забеспячэння яго доўгатэрміновага захоўвання ці атрыбуцыйныя характарыстыкі якога, у тым ліку паходжанне, не былі вызначаны ў працэсе камплектавання музейных фондаў.“;

падпункт 7.5 пункта 7 дапоўніць словамі ”, а таксама іх макеты і муляжы“.

60. У артыкуле 157:

назву выкласці ў наступнай рэдакцыі:

”**Артыкул 157. Музейныя фонды**“;

у пункце 1 словы ”Музейны фонд“ замяніць словамі ”Музейныя фонды“;

у абзацы першым пункта 2 словы ”музейнага фонду“ замяніць словамі ”музейных фондаў“;

пункт 3 дапоўніць часткай наступнага зместу:

”Рашэнне аб выключэнні навукова-дапаможных матэрыялаў і сыравінных матэрыялаў з музейнага фонду прымаецца кіраўніком музея, які з’яўляецца юрыдычнай асобай, ці кіраўніком юрыдычнай асобы, падраздзяленнем якой з’яўляецца музей, на падставе рашэння фондава-закупачнай камісіі, іншай упаўнаважанай камісіі музея.“.

61. У пункце 3 артыкула 159 пасля слоў ”экспертны саветы“ дапоўніць словамі ”і іншыя саветы або камісіі,“.

62. Падпункт 4.3 пункта 4 артыкула 161 пасля слоў ”паркавага мастацтва“ дапоўніць словамі ”, дызайна, фатаграфіі“.

63. У артыкуле 164:

падпункт 1.5 пункта 1 выключыць;

падпункт 2.2 пункта 2 выкласці ў наступнай рэдакціі:

”2.2. абслугоўваць наведвальнiкаў музеяў у адпаведнасцi з правiламi наведвання музея, якiя зацвярджаюцца кiраўнiком музея, якi зʼяўляецца юрыдычнай асобай, або кiраўнiком юрыдычнай асобы, падраздзяленнем якой зʼяўляецца музей, статутам (палажэннем) музея;“;

у пункце 4:

слова ”(ільготнага)“ замяніць словамі ”або ільготнага“;

слова ”– пастаянна“ замяніць словамі ”прадастаўляюць права бясплатнага наведвання музея для агляду такіх экспазіцый пастаянна“.

64. У падпункце 2.1 пункта 2 артыкула 165 слова ”мастацтвазнаўчага“ замяніць словам ”мастацкага“.

65. Пункт 5 артыкула 172 дапоўніць сказам наступнага зместу: ”Асаблівасці выкарыстання музейных прадметаў, якія адносяцца да зброі, устанаўліваюцца заканадаўствам аб зброі.“.

66. У артыкуле 176:

пункт 1 дапоўніць часткай наступнага зместу:

”Не дапускаецца адлюстраванне музейных прадметаў, навукова- дапаможных і сыравінных матэрыялаў, якія пастаянна захоўваюцца ў дзяржаўных музеях, на рахунках бухгалтарскага ўліку юрыдычнай асобы.“;

у пункце 2:

словы ”музейнага фонду“ замяніць словамі ”музейных фондаў“;

дапоўніць пункт сказам наступнага зместу: ”Для вырашэння пытанняў уліку музейных фондаў музеі распрацоўваюць уласныя (унутрымузейныя) iнструкцыі аб парадку ўлiку, каталагізацыі, навуковай апрацоўцы і захоўвання музейных прадметаў, навукова-дапаможных і сыравінных матэрыялаў.“.

67. У артыкуле 178:

у пункце 3:

у частцы другой словы ”музейны фонд якiх складае“ замяніць словамі ”музейныя фонды якiх складаюць“;

частку пятую дапоўніць словамі ”, разглядаюцца і зацвярджаюцца на пасяджэнні фондава-закупачнай камісіі або іншай упаўнаважанай камісіі. Акт зверкі наяўнасці музейных прадметаў, навукова-дапаможных і сыравінных матэрыялаў з уліковымі дакументамі зацвярджаецца кіраўніком музея, які з’яўляецца юрыдычнай асобай, ці кіраўніком юрыдычнай асобы, падраздзяленнем якой з’яўляецца музей.“.

дапоўніць часткай наступнага зместу:

“Асаблівасці зверкі музейных прадметаў, якія адносяцца да зброі, устанаўліваюцца заканадаўствам аб зброі.”;

пункт 9 дапоўніць часткай наступнага зместу:

“Асаблівасці захоўвання музейных прадметаў, залічаных у культурна-гістарычны фонд Дзяржаўнага фонду каштоўных металаў і каштоўных камянёў Рэспублікі Беларусь, устанаўліваюцца заканадаўствам у сферы дзейнасці з каштоўнымі металамі і каштоўнымі камянямі.”.

68. Пункт 3 артыкула 181 пасля слоў ”Асобам, якія атрымліваюць агульную сярэднюю, прафесійна-тэхнічную, сярэднюю спецыяльную, вышэйшую адукацыю“ дапоўніць словамі ”ў дзённай форме атрымання адукацыі“.

69. Артыкул 184 выкласці ў наступнай рэдакцыі:

”**Артыкул 184. Стварэнне i адкрыццё пастаянных экспазiцый**

1. Стварэнне пастаянных экспазіцый зʼяўляецца вынікам навукова- даследчай дзейнасці музея і адным з асноўных відаў музейнай дзейнасці.

2. Этапамі стварэння пастаяннай экспазіцыі зʼяўляюцца:

2.1. распрацоўка навукова-праектнай дакументацыі пастаяннай экспазіцыі, якая складаецца з навуковай канцэпцыі, абгрунтавання асноўнай ідэі, мэт і задач пастаяннай экспазіцыі, вызначэння шляхоў іх увасаблення, тэматычнай структуры пастаяннай экспазіцыі, тэматыка-экспазіцыйнага плана;

2.2. распрацоўка архітэктурна-мастацкага рашэння пастаяннай экспазіцыі;

2.3. мантаж пастаяннай экспазіцыі.

3. Стварэнне пастаяннай экспазіцыі і распрацоўка навукова-праектнай дакументацыі пастаяннай экспазіцыі ажыццяўляюцца рабочай групай. Склад рабочай групы, яе кіраўнік, тэрміны пачатку і заканчэння работы па стварэнні пастаяннай экспазіцыі зацвярджаюцца кіраўніком музея, які зʼяўляецца юрыдычнай асобай, або кіраўніком юрыдычнай асобы, падраздзяленнем якой зʼяўляецца музей.

4. У музеях з абмежаваным штатам навуковых супрацоўнікаў дапускаецца падрыхтоўка навукова-праектнай дакументацыі пастаяннай экспазіцыі музейнымі работнікамі іншых музеяў або навуковымі работнікамі навуковых устаноў на падставе грамадзянска-прававога дагавора.

5. Навуковая канцэпцыя і тэматычная структура пастаяннай экспазіцыі абмяркоўваюцца на навукова-метадычным або вучоным савеце музея і дасылаюцца на рэцэнзаванне:

дзяржаўнымі музеямі раённага, гарадскога і сельскага падпарадкавання – у дзяржаўны музей абласнога падпарадкавання адпаведнага профілю;

дзяржаўнымі музеямі абласнога (Мінскага гарадскога) падпарадкавання – у дзяржаўны музей рэспубліканскага падпарадкавання адпаведнага профілю;

дзяржаўнымі музеямі рэспубліканскага падпарадкавання – у Міністэрства культуры для разгляду на Рэспубліканскім навукова-метадычным савеце па пытаннях музейнай справы;

дзяржаўнымі музеямі, якія зʼяўляюцца падраздзяленнямі юрыдычных асоб, – у дзяржаўны музей абласнога (Мінскага гарадскога) або рэспубліканскага падпарадкавання адпаведнага профілю;

прыватнымі музеямі – у дзяржаўны музей абласнога (Мінскага гарадскога) падпарадкавання адпаведнага профілю.

Рэцэнзаванне праводзіцца не пазней за дваццаць каляндарных дзён з дня атрымання навуковай канцэпцыі і тэматычнай структуры пастаяннай экспазіцыі.

6. Навуковая канцэпцыя і тэматычная структура пастаяннай экспазіцыі не пазней за дваццаць каляндарных дзён з дня атрымання рэцэнзіі зацвярджаюцца кіраўніком музея, які зʼяўляецца юрыдычнай асобай, або кіраўніком юрыдычнай асобы, падраздзяленнем якой зʼяўляецца музей.

Рабочая група на падставе зацверджаных навуковай канцэпцыі і тэматычнай структуры распрацоўвае тэматыка-экспазіцыйны план пастаяннай экспазіцыі.

7. Архітэктурна-мастацкае рашэнне пастаяннай экспазіцыі на падставе навукова-праектнай дакументацыі распрацоўваецца прафесійнымі дызайнерамі і мастакамі, якія знаходзяцца ў штаце музея, або адпаведнымі спецыялістамі на падставе грамадзянска-прававога дагавора.

8. Архітэктурна-мастацкае рашэнне пастаяннай экспазіцыі абмяркоўваецца на навукова-метадычным або вучоным савеце музея і дасылаецца на рэцэнзаванне ў парадку, прадугледжаным пунктам 5 гэтага артыкула.

Рэцэнзаванне праводзіцца не пазней за дваццаць каляндарных дзён з дня атрымання архітэктурна-мастацкага рашэння пастаяннай экспазіцыі.

Архітэктурна-мастацкае рашэнне пастаяннай экспазіцыі не пазней за дваццаць каляндарных дзён з дня атрымання рэцэнзіі зацвярджаецца кіраўніком музея, які зʼяўляецца юрыдычнай асобай, або кіраўніком юрыдычнай асобы, падраздзяленнем якой зʼяўляецца музей.

9. Зацверджаныя навукова-праектная дакументацыя і архітэктурна- мастацкае рашэнне пастаяннай экспазіцыі зʼяўляюцца падставай для заключэння адпаведных дагавораў на мантаж пастаяннай экспазіцыі.

10. Канструктыўныя змяненні ў зацверджаныя навукова-праектную дакументацыю і архітэктурна-мастацкае рашэнне пастаяннай экспазіцыі могуць быць унесены па рашэнні кіраўніка музея, які зʼяўляецца юрыдычнай асобай, або кіраўніка юрыдычнай асобы, падраздзяленнем якой зʼяўляецца музей, толькі пасля атрымання рэцэнзіі ў парадку, прадугледжаным пунктамі 5 і 8 гэтага артыкула.

11. Адкрыццё пастаяннай экспазіцыі ажыццяўляецца пасля яе прыёмкі камісіяй, створанай загадам заснавальніка музея, які зʼяўляецца юрыдычнай асобай, або кіраўніка юрыдычнай асобы, падраздзяленнем якой зʼяўляецца музей.“.

70. У артыкуле 185:

у пункце 2:

у падпункце 2.1 слова ”разгорнутая“ замяніць словам ”пашыраная“;

у падпункце 2.2 словы ”сцэнарый часовай экспазiцыi або разгорнутая“ замяніць словамі ”навуковая канцэпцыя (ці сцэнарый часовай экспазiцыi) або пашыраная“;

пункт 5 пасля слова ”экспазіцыі“ дапоўніць словамі ”, тэрмін экспанавання якой трыццаць каляндарных дзён і больш,“.

71. У артыкуле 187:

у пункце 2 словы ”ў адпаведнасцi з традыцыямi народных мастацкiх рамёстваў“ замяніць словамі ”ў адпаведнасцi з традыцыямi народнага дэкаратыўна-прыкладнога мастацтва“;

у пункце 4:

у частцы першай словы ”прадукцыя арганiзацый народных мастацкiх рамёстваў“ замяніць словамі ”прадукцыя арганiзацый“;

у частцы другой словы ”прадукцыі арганiзацый народных мастацкiх рамёстваў“ замяніць словамі ”прадукцыі арганiзацый“;

пункт 5 выключыць.

72. У артыкуле 189:

пункт 3 выкласці ў наступнай рэдакцыі:

”3. Статус народнага майстра можа быць нададзены майстру народных мастацкiх рамёстваў, вырабы якога створаны ў адпаведнасцi з традыцыямi народнага дэкаратыўна-прыкладнога мастацтва, або грамадзянiну, якi стварае творы ў адпаведнасцi з традыцыямi выяўленчага мастацтва, творчая дзейнасць якога характарызуецца арганiчным увасабленнем калектыўнага мастацкага вопыту беларускага народа, мае выразную нацыянальную самабытнасць i мастацкую вартасць.“;

у пункце 5:

падпункты 5.1 і 5.2 выкласці ў наступнай рэдацыі:

”5.1. з’яўляецца носьбітам этнічных традыцый, што ўвасабляюць беларускую нацыянальную ментальнасць, пераемнікам, захавальнікам і прадаўжальнікам традыцый і набыткаў беларускай традыцыйнай культуры, у тым ліку народных мастацкіх рамёстваў;

5.2. пераняў майстэрства па адпаведным відзе народнага мастацкага рамяства або набыў яго самастойна ў працэсе творчай дзейнасці, перадае сваё майстэрства маладому пакаленню;“;

падпункт 5.4 пасля слоў ”прымае ўдзел у“ дапоўніць словамі ”культурным жыцці рэгіёна,“;

пункт 6 выкласці ў наступнай рэдакцыі:

”6. Статус народнага майстра надаецца на пэўны перыяд:

тэрмінам на 3 гады – асобам ва ўзросце да 60 год на момант прыняцця рашэння;

бестэрмінова – асобам старэй за 60 год на момант прыняцця рашэння.“.

пункт 9 выкласці ў наступнай рэдакцыі:

”9. Хадайнiцтва аб наданнi статусу народнага майстра разглядаецца экспертнай камiсiяй па народных мастацкiх рамёствах.

Па вынiках разгляду хадайнiцтва аб наданнi статусу народнага майстра экспертная камiсiя па народных мастацкiх рамёствах дае заключэнне аб наданнi (адмове ў наданнi) статусу народнага майстра.

Мiнiстэрствам культуры не пазней за трыццаць каляндарных дзён з дня выдачы заключэння аб наданнi статусу народнага майстра прымаецца рашэнне аб наданнi статусу народнага майстра і выдаецца пасведчанне народнага майстра па форме, устаноўленай гэтым Мiнiстэрствам.“.

73. Падпункт 1.7 пункта 1 артыкула 190 выкласці ў наступнай рэдакцыі:

”1.7. перадачу свайго прафесійнага майстэрства па адпаведным відзе народнага мастацкага рамяства, у тым ліку як выкладчык ці кіраўнік гуртка ці студыі ў цэнтрах (дамах) рамёстваў і іншых установах культуры;“.

74. Падпункт 2.3 пункта 2 артыкула 201 пасля слова ”распаўсюджванне“ дапоўніць словамі ”і паказ“.

75. У артыкуле 203:

частку чацвёртую пункта 2 выкласці ў наступнай рэдакцыі:

”Фільм у анімацыйнай форме – фільм, у аснову якога пакладзены літаратурны сцэнарый з вывераным сюжэтам і драматургічнай канструкцыяй, пазначанай мастацкімі вобразамі, створанымі маляванымі або лялечнымі персанажамі. Дапускаецца выкарыстанне ў фільме да 5 працэнтаў элементаў ігравога або неігравога фільма.“.

76. У артыкуле 207:

у пункце 3:

пасля слова ”фільма“ дапоўніць словамі ”, за выключэннем фільма, паказ якога ажыццяўляюць дзяржаўныя тэлівізійныя сродкі масавай інфармацыі,“;

дапоўніць пункт часткай наступнага зместу:

”Дзяржаўныя тэлевізійныя сродкі масавай інфармацыі ажыццяўляюць класіфікацыю фільма ў паведнасці з парадкам прысваення інфармацыйнай прадукцыі знака ўзроставай катэгорыі, устаноўленным Саветам Міністраў Рэспублікі Беларусь“;

у абзацы трэцім часткі першай пункта 5 словы ”заклікі да экстрэмізму (экстрэмісцкай дзейнасці)“ замяніць словамі ”прыкметы праяўлення экстрэмізму“.

дапоўніць пункт 9 часткай наступнага зместу:

”Па выніках класіфікацыі дзяржаўнымі тэлевізійнымі сродкамі масавай інфармацыі звесткі аб фільме не пазней за пяць каляндарных дзён з дня прыняцця рашэння аб класіфікацыі фільма прадстаўляюцца ў Міністэрства культуры або юрыдычную асобу, ім упаўнаважаную, для ўключэння гэтых звестак у Дзяржаўны рэгістр фільмаў“.

77. У артыкуле 209:

пункт 1 пасля слова ”папулярызацыі“ дапоўніць словамі ”, у тым ліку з прымяненнем трансляцыі ў прамым эфіры на тэлебачанні і радыё, у рэжыме рэальнага часу (анлайн) у глабальнай камп'ютэрнай сетцы Інтэрнэт,“;

пункт 2 пасля слова ”акцыя“ дапоўніць словамі ”, арт-маркеты, ярмаркі“;

з часткі першай пункта 5 словы ”і парадак правядзення“ выключыць;

дапоўніць артыкул пунктам 7 наступнага зместу:

”7. Мясцовыя выканаўчыя і распарадчыя органы забяспечваюць выкананне заканадаўства пры правядзенні культурна- відовішчных мерапрыемстваў.“.

78. Падпункт 3.5 пункта 3 артыкула 211 пасля слова ”заявачнага“ дапоўніць словам ”(арганізацыйнага)“.

79. У артыкуле 213:

частку першую пункта 4 выкласці ў наступнай рэдакцыі:

”4. Беларускія выканаўцы – гэта грамадзяне Рэспублікі Беларусь, а таксама замежныя грамадзяне і асобы без грамадзянства, якія пастаянна пражываюць ў Рэспубліцы Беларусь і замежныя грамадзяне і асобы без грамадзянства, якім прадстаўлены статус бежанца або прытулак у Рэспублікі Беларусь і з’яўляюцца асобнымі выканаўцамі, а таксама калектывы мастацкай творчасці, у склад якіх уваходзяць толькі грамадзяне Рэспублікі Беларусь, а таксама замежныя грамадзяне і асобы без грамадзянства, якія пастаянна пражываюць ў Рэспубліцы Беларусь і замежныя грамадзяне і асобы без грамадзянства, якім прадстаўлены статус бежанца або прытулак у Рэспублікі Беларусь.“;

пункт 7 артыкула 213 Кодэкса аб культуры выкласці ў наступнай рэдакцыі:

”Патрабаваннi гэтага артыкула, а таксама артыкулаў 214 - 217 гэтага Кодэкса не распаўсюджваюцца на культурна-вiдовiшчныя мерапрыемствы, якiя праводзяцца юрыдычнымi асобамi, грамадзянамi, у тым лiку iндывiдуальнымi прадпрымальнiкамi, для работнікаў юрыдычнай асобы, якая з’яўляецца арганізатарам культурнага мерапрыемства, альбо па заказу іншай юрыдычнай асобы для работнікаў гэтай юрыдычнай асобы, якая выступіла заказчыкам культурнага мерапрыемства, або па заказу грамадзяніна для членаў сям’і, родных і блізкіх грамадзяніна з нагоды дзяржаўнага, прафесійнага, сямейнага, іншага свята для ўласных патрэб без атрымання прыбытку (даходу) з удзелам запрошаных выканаўцаў.

Для мэтаў гэтага пункта выкарыстоўваюцца паняцці ў наступных азначэннях:

заказчык культурнага мерапрыемства – юрыдычная або фізічная асоба, якая заключае з агранізатарам культурнага мерапрыемства грамадзянска-прававы дагавор ў парадку і на ўмовах, якія прадугледжаны заканадаўствам аб культуры аб правядзенні культурнага мерапрыемства;

работнік юрыдычнай асобы – фізічная асобы, якая састаіць у працоўных зносінах з наймальнікам на падставе заключанага працоўнага дагавора;

члены сям’і, родныя і блізкія – фізічныя асобы, звязаныя паміж сабой маральнай і матэрыяльнай агульнасцю і падтрымкай, вядзеннем агульнай гаспадаркі, правамі і абавязкамі, вынікаючымі з шлюбу, блізкага сваяцтва, усынаўлення, а таксама якія састаяць у адносінах сваяцтва.“.

80. У артыкуле 214:

пункт 1 дапоўніць абзацам другім наступнага зместу:

“У выпадку, калі культурна-відовішчнае мерапрыемства мае двух ці больш арганізатараў, аднаму з якіх у адпаведнасці з дадзеным Кодэксам і (або) іншымі актамі не патрабуецца атрыманне пасведчання на права арганізацыі і правядзення культурна-відовішчнага мерапрыемства на тэрыторыі Рэспублікі Беларусь і (або) ён вызвалены ад аплаты дзяржаўнай пошліны за выдачу такога пасведчання, іншым арганізатарам таксама не патрабуецца атрыманне пасведчання на права арганізацыі і правядзення культурна-відовішчнага мерапрыемства на тэрыторыі Рэспублікі Беларусь.”;

у пункце 4:

у падпункце 4.2:

пасля слоў ”дзяржаўна-ўладныя паўнамоцтвы ў сферы культуры“ дапоўніць словамі ”, дзяржаўныя арганізацыі культуры“;

словы ”, установа ”Беларуская дзяржаўная ордэна Працоўнага Чырвонага Сцяга філармонія“, ”, абласныя філармоніі, дзяржаўная ўстанова ”Мінскканцэрт“ выключыць;

у падпункце 4.3:

абзац першы пасля слова ”выканаўцаў“ дапоўніць словамі ”і калектываў мастацкай творчасці“;

абзац другі выключыць;

у пункце 5 словы ”трэцім і пятым“ замяніць словамі ”другім і чацвертым“.

81. Падпункт 1.5 пункта 1 артыкула 215 выкласці ў наступнай рэдакцыі:

”1.5. парушэнне тэрмiнаў вяртання грамадзянам або юрыдычным асобам кошту ўваходнага бiлета, нявыплата або выплата не ў поўным памеры пры вяртаннi ўваходнага бiлета яго кошту ў выпадку адмены, змянення абʼяўленых часу (тэрмiнаў) i (або) месца правядзення культурна-вiдовiшчнага мерапрыемства, замены яго iншым, змянення складу ўдзельнiкаў культурна-вiдовiшчнага мерапрыемства (два разы i болей на працягу каляндарнага года), ануляванне раней выдадзенага пасведчання на права арганізацыі і правядзення культурна-відовішчнага мерапрыемства па прычыне прадстаўлення арганізатарам мерапрыемства дакументаў і (або) звестак, якія не адпавядаюць патрабаванням гэтага Кодэкса, іншых актаў заканадаўства, у тым ліку падложных, падробленых або несапраўдных дакументаў;“.

82. Дапоўніць главу 22 артыкулам 2151 наступнага зместу:

”**Артыкул 2151. Дзеянне пасведчання на права арганiзацыi i правядзення культурна-вiдовiшчнага мерапрыемства на тэрыторыi Рэспублiкi Беларусь пры наступленні форс-мажорных абставін**

У выпадку наступлення форс-мажоных абставін (ваенныя рызыкі, увядзенне рэжыму надзвычайнага становішча, стыхійныя бедствы, прыродныя ці тэхнагенныя катастрофы, тэрарыстычныя акты ці існаванне пагрозы тэрарыстычных актаў, эпідэміі, эпізаоціі і (або) звязаныя з імі забароны ці абмежаванняі, закрыццё дзяржаўных межаў, (далей – форс-мажорныя абставіны), якія робяць немагчымым правядзенне культурна-відовішчнага мерапрыемства ў тэрміны, пазначаныя ў пасведчанні на права арганізацыі і правядзення культурна-відовішчнага мерапрыемства на тэрыторыі Рэспублікі Беларусь, тэрміны дзеяння і ўмовы пасведчання могуць быць працягнуты структурным падраздзяленнем мясцовага выканаўчага i распарадчага органа абласнога тэрытарыяльнага ўзроўню, якое ажыццяўляе дзяржаўна-ўладныя паўнамоцтвы ў сферы культуры, якім было выдадзена названае пасведчанне, да моманту знікнення форс-мажорных абставін і магчычамасці выканання арганізатарам мерапрыемства абавязацельстваў па арганізацыі і правядзенні культурна-відовішчнага мерапрыемства.

У выпадку, калі ў выніку форс-мажорных абставін правядзенне культурна-відовішчнага мерапрыемства робіцца немагчымым, структурнае падраздзяленне мясцовага выканаўчага i распарадчага органа абласнога тэрытарыяльнага ўзроўню, якое ажыццяўляе дзяржаўна-ўладныя паўнамоцтвы ў сферы культуры, якое выдала пасведчанне на права арганізацыі і правядзення культурна-відовішчнага мерапрыемства на тэрыторыі Рэспублікі Беларусь, на падставе заявы арганізатара мерапрыемства прызнае выдадзенае пасведчанне несапраўдным.

Прызнанне несапраўдным пасведчання, за выдачу якога арганізатарам культурна-відовішчнага мерапрыемства выплачаная дзяржаўная пошліна, у выпадку, прадугледжанай часткай другой гэтага артыкула, з'яўляецца падставай для яе вяртання або заліку.“.

83. У артыкуле 216:

падпункт 2.5 выкласці ў наступнай рэдакцыі:

”2.5. спынiць культурна-вiдовiшчнае мерапрыемства па ўласнай ініцыятыве або па патрабаванні заснавальніка (уласніка) сцэнічнай пляцоўкі, прадставўніка мясцовага выканаўчага ці распарадчага органа, які забяспечвае выкананне заканадаўства пры правядзенні культурна-відовішчных мерапрыемстваў, ў наступных выпадках:

ўзнiкненне небяспекi для жыцця i здароўя грамадзян, а таксама аварыйнай сітуацыі ў памяшканнях (на тэррыторыях), у (на) якіх праводзіцца культурнае мерапрыемства;

стварэнне рэальнай пагрозы станоўчага функцыянавання устаноў і (або) арганізацый, дзе праводзіцца культурна-відовішчнае мерапрыемства, а таксама пагрозы бяспекі удзельнікаў культурна-відовішчнага мерапрыемства і парушэнне грамадскага парадку;

супярэчнасці зместу культурна-відовішчнага мерапрыемства агульнапрынятым нормам грамадскай маралі і маральнасці, у тым ліку прапаганда парнаграфіі, гвалту і жорсткасці, нацыянальнай і рэлігійнай нецярпімасці, тэрарызму і іншых праяваў экстрэмізму.ўжывання тытуню, алкагольных напояў і піва, а таксама іншых шкодных звычак;

прычынення шкоды маёмасцi юрыдычных асоб, грамадзян, у тым лiку iндывiдуальных прадпрымальнiкаў; “;

пункт 6 выкласці ў наступнай рэдакцыі:

”6. Арганiзатар культурна-вiдовiшчнага мерапрыемства мае права адмовiцца ад правядзення культурна-вiдовiшчнага мерапрыемства па прычынах смерці ці хваробы удзельніка калектыву мастацкай творчасці або асобнага выканаўцы, які(я) прымае (прымаюць) ўдзел у культурна-відовішчным мерапрыемстве, адмовы удзельніка калектыву мастацкай творчасці або асобнага выканаўцы ад удзелу ў культурна-відовішчным мерапрыемстве, немагчымасці прыбыцця калектыву мастацкай творчасці або асобнага выканаўцы да месца правядзення культурна-відовішчнага мерапрыемства без магчымасці яго (іх) замены іншым калектывам мастацкай творчасці або асобным выканаўцам, эканамічнай немэтазгоднасці правядзення культурна-відовішчнага мерапрыемства, анулявання пасведчання на права арганізацыі і правядзення культурна-відовішчнага мерапрыемства ва ўстаноўленым дадзеным Кодэксам і іншымі актамі заканадаўства парадку, атрымання заключэння кантрольных і наглядных органаў Рэспублікі Беларусь аб неадпаведнасці памяшкання, дзе плануецца правядзенне культурна-відовішчнага мерапрыемства, і (або) элементаў мастацкага афармлення, абсталявання, якія выкарыстоўваюцца пры правядзенні культурна-відовішчнага мерапрыемства, патрабаванням заканадаўства Рэспублікі Беларусь, а таксама ў іншых выпадках, якія робяць немагчымым правядзенне культурна-відовішчнага мерапрыемства.“.

84. У артыкуле 217:

у пункце 5:

слова ”кампенсуецца“ замяніць словам ”вяртаецца“;

пасля слоў “кошту ўваходнага білета” дапоўніць словамі ”(без уліку камісійнага сбору электронных білетных аператараў\*, камісійнага збору за браніраванне білета і іншых выдаткаў, якія не ўваходзяць у кошт уваходнага білета)“;

у падпункце 6.2 пункта 6:

словы ”грашовую кампенсацыю кошту“ замяніць словам ”кошт“;

дапоўніць падпункт словамі ”(без уліку камісійнага сбору электронных білетных аператараў\*, камісійнага збору за браніраванне білета і іншых выдаткаў, якія не ўваходзяць у кошт уваходнага білета)“;

пункт 7 выкласці ў наступнай рэдакцыі:

”7. У выпадках вяртання ўваходных бiлетаў, якiя прадугледжаны пунктам 6 гэтага артыкула, грамадзянiн, юрыдычная асоба маюць права звярнуцца да арганiзатара культурна-вiдовiшчнага мерапрыемства з заявай аб вяртанні кошту ўваходнага білета.

У выпадку наступлення форс-мажорных абставін грамадзянiн, юрыдычная асоба маюць права звярнуцца да арганiзатара культурна- вiдовiшчнага мерапрыемства з заявай аб вяртанні кошту ўваходнага білета не паздней чым за 30 каляндарных дзён з моманту, калі форс-мажорныя абставіны адпалі.

Арганiзатар культурна-вiдовiшчнага мерапрыемства ў выпадках вяртання ўваходных бiлетаў, якiя прадугледжаны пунктам 6 гэтага артыкула, абавязаны вярнуть грамадзянiну, юрыдычнай асобе кошт уваходнага бiлета не пазней чым за 30 каляндарных дзён з дня падачы заявы аб вяртанні кошту ўваходнага білета, а ў выпадку наступлення форс-мажорных абставін – не пазней, чым за 60 каляндарных дзён з дня падачы заявы аб вяртанні кошту ўваходнага білета.

Вяртанне кошту ўваходнага білета, набытага па безнаяўным разліку, ажыццяўляецца, як правіла, на банкаўскі рахунак грамадзяніна або юрыдычнай асобы.“;

дапоўніць артыкул падрадковай заўвагай наступнага зместу:

” \*Пад электронным білетным аператарам у пунктах 5 і 6 дадзенага артыкула зразумееца юрыдычная асоба, заснаваная ў адпаведнасці з заканадаўствам Рэспублікі Беларусь, якое рэалізуе квіткі на культурныя мерапрыемствы праз глабальную камп’ютарную сетку Інтэрнэт.“.

85. У артыкуле 220:

частку першую пункта 1 дапоўніць словамі ”, дызайне, архітэтуры, фатаграфіі“;

пункт 2 дапоўніць часткай наступнага зместу:

”У рамках свята могуць праводзіцца канцэрты, конкурсы, выстаўкі, паказы і іншыя культурныя мерапрыемствы, пералік якіх прадугледжваецца ў праграме правядзення свята.“.

86. У артыкуле 221:

частку другую пункта 1 пасля слова ”Конкурс“ дапоўніць словамі ”, у тым ліку конкурс прыгажосці, “;

дапоўніць артыкул пунктамі 4 і 5 наступнага зместу:

”4. Модны паказ – культурнае мерапрыемства па публічным паказе і папулярызацыі выніку дзейнасці ў сферы моды і дызайна.

5. Прэзентацыя калекцыі – культурнае мерапрыемства па публічным паказе аднародных прадметаў (адзенне, аксэсуары і іншыя), якія прадстаўляюць пазнавальнае, культурнае, мастацкае і (або) навуковае значэнне.“.

87. Дапоўніць главу 24 артыкулам 2261 наступнага зместу:

”**Артыкул 2261. Асаблівасці культурнай дзейнасці тэатраў мод**

1. Дзейнасць тэатраў мод – напрамак культурнай дзейнасці па стварэнні твораў сцэнічнага мастацтва і (або) іх публічны паказ (публічнае выкананне) у сферы моды, дызайну.

2. Напрамкі дзейнасці тэатраў мод:

2.1. стварэнне твораў сцэнічнага мастацтва і (або) іх публічны паказ (публічнае выканне);

2.2. правядзенне культурных мерапрыемстваў і (або) удзел у культурных мерапрыемствах.

3. Нароўні з напрамкамі дзейнасці, прадугледжанымі пунктам 2 гэтага артыкула, тэатр мод можа прадастаўляць грамадзянам, у тым ліку індывідуальным прадпрымальнікам, дызайнерскія касцюмы (аксэсуары) і іншую маёмасць для правядзення культурных мерапрыемстваў або ўдзелу ў іх.

4. Дзейнасць тэатраў мод ажыццяўляецца з улікам іх формы, узроўню выканальніцкага майстэрства і творчага патэнцыялу ўдзельнікаў, асаблівасцяў рэпертуару і іншага.

5. Дзейнасць тэатраў мод вызначаецца мэтанакіраванасцю, спалучэннем розных відаў заняткаў (індывідуальных, групавых, агульнакалектыўных) і складаецца ў набыцці ўдзельнікамі ведаў, уменняў і навыкаў у розных відах мастацтва, вопыту мастацкай творчасці.

Тэатр мод можа быць створаны ў выглядзе падраздзялення юрыдычнай асобы, у тым ліку адасобленага.

Заснавальнікам для арганізацыі работы з тэатрам мод могуць запрашацца балетмайстры, канцэртмайстры, рэжысёры, дызайнеры і іншыя творчыя работнікі.

6. Асноўнымі мэтамі дзейнасці тэатра мод зʼяўляюцца:

6.1. развіццё мастацкай творчасці, адраджэнне, захаванне і развіццё культуры, нацыянальных культурных традыцый;

6.2. далучэнне грамадзян да сферы моды і дызайну;

6.3. набыццё грамадзянамі ведаў, уменняў і навыкаў у розных відах мастацтва, вопыту мастацкай творчасці, развіццё і рэалізацыя іх творчых здольнасцяў (магчымасцяў), стварэнне ўмоў для сацыялізацыі і самарэалізацыі асобы ў сферы моды і дызайну;

6.4. эстэтычнае выхаванне і культурнае развіццё грамадзян;

6.5. арганізацыя культурнага адпачынку (вольнага часу) насельніцтва, фарміраванне і задавальненне культурных патрэб грамадзян.

7. Тэатр мод мае права:

7.1. самастойна вызначаць склад удзельнікаў, рэпертуарную палітыку;

7.2. публічна дэманстраваць вынікі творчай дзейнасці аўтараў, вытворцаў, дызайнераў, рамеснікаў і іншых творчых работнікаў, удзельнічаць у фестывалях, конкурсах, аглядах і іншых культурных мерапрыемствах;

7.3. папулярызаваць мастацкую творчасць розных аўтараў, вынікі вытворцаў, дызайнераў, рамеснікаў і іншых творчых работнікаў;

7.4. выкарыстоўваць у тэатралізаваным прадстаўленні (публічным паказе (публічным выканнані) розныя віды мастацтваў;

7.5. ўдзельнічаць у выкананні сацыяльна-творчых заказаў.

8. Тэатр мод абавязаны:

8.1. садзейнічаць эстэтычнаму выхаванню і культурнаму развіццю грамадзян;

8.2. павышаць мастацкі ўзровень вынікаў творчай дзейнасці.

9. Адказнасць за дзейнасць тэатра мод нясе яго заснавальнік.

Заснавальнік тэатра мод абавязаны:

ажыццяўляць арганізацыйнае, фінансавае і матэрыяльна-тэхнічнае забеспячэнне культурнай дзейнасці тэатра мод;

садзейнічаць развіццю і рэалізацыі творчых здольнасцяў (магчымасцяў) удзельнікаў, удзелу тэатра мод у культурных мерапрыемствах;

садзейнічаць павышэнню прафесійнага ўзроўню і заахвочванню кіраўніка тэатра мод.“.

88. Падпункт 2.3. пункта 2 артыкула 231 пасля слова ”правядзенне“ дапоўніць словамі ”модных паказаў, прэзентацый калекцый,“.

89. Артыкул 236 дапоўніць пунктамі 5 і 6 наступнага зместу:

”5. Колькасць удзельнiкаў клубнага фарміравання павiнна адпавядаць жанраваму накiрунку, формам i характару творчай дзейнасці пры фармiраваннi рэпертуару, выкананнi твораў мастацтва, вырашэннi мастацкiх задач, правядзеннi вучэбна-творчай, рэпетыцыйнай, канцэртнай i выставачнай дзейнасцi, садзейнiчаць творчаму развiццю клубнага фарміравання.

Колькасць удзельнiкаў клубнага фарміравання па такім відзе як гурток або аматарскае абʼяднанне (клуб па iнтарэсах), якi ажыццяўляе сваю дзейнасць у сельскіх населеных пунктах, павiнна быць не менш за 5 чалавек, у іншых населеных пунктах – не менш за 10 чалавек.

6. Перыядычнасць і працягласць заняткаў у клубным фарміраванні вызначаецца самастойна кіраўніком клубнага фарміравання і зацвярджаецца кіраўніком арганізацыі, на базе якой існуе клубнае фарміраванне.“.

**Артыкул 2.** Внести в Налоговый кодекс Республики Беларусь от 19 декабря 2002 г. следующие изменения:

1. Абзац второй подпункта 1.9 пункта 1 статьи 118 изложить в следующей редакции:

”культурных ценностей, включенных в единый перечень товаров, к которым применяются меры нетарифного регулирования в торговле с третьими странами, предусмотренный Протоколом о мерах нетарифного регулирования в отношении третьих стран к Договору о Евразийском экономическом союзе от 29 мая 2014 года (приложение № 7) (далее – культурные ценности);“.

2. Подпункт 1.42 статьи 284 изложить в следующей редакции:

”выдача заключения (разрешительного документа) на вывоз культурных ценностей (историко-культурных ценностей и иных культурных ценностей) за пределы таможенной территории Евразийского экономического союза и письменных уведомлений о том, что заключение (разрешительный документ) не требуется;“.

3. В пункте 10 статьи 285:

подпункт 10.30 изложить в следующей редакции:

”10.30. организатор культурно-зрелищного мероприятия с участием только белорусских исполнителей за выдачу удостоверения на право организации и проведения культурно-зрелищного мероприятия на территории Республики Беларусь; “;

дополнить подпунктом 10.36 следующего содержания:

”10.36. физические лица: инвалиды I или II группы на основании удостоверений инвалида или пенсионных удостоверений, в которых указаны сведения о соответствующей группе инвалидности, Герои Беларуси, Герои Советского Союза, Герои Социалистического Труда, полные кавалеры орденов Славы, Трудовой Славы, Отечества, инвалиды Великой Отечественной войны, инвалиды боевых действий на территории других государств, участники Великой Отечественной войны, юридические лица: некоммерческие организации и общественные объединения инвалидов, а также творческие коллективы, сформированные на базе этих объединений, осуществляющие вывоз культурных ценностей в рамках культурного обмена, творческие коллективы организаций культуры, осуществляющие временный вывоз культурных ценностей за пределы территории Евразийского экономического союза в рамках Дней культуры Республики Беларусь по поручению Министерства культуры, за выдачу заключения (разрешительного документа) на вывоз культурных ценностей (историко-культурных ценностей и иных культурных ценностей) за пределы таможенной территории Евразийского экономического союза и письменных уведомлений о том, что заключение (разрешительный документ) не требуется.“.

4. Пункт 2 статьи 292 дополнить подпунктом 2.71 следующего содержания:

”2.71. удостоверение на право организации и проведения культурно-зрелищного мероприятия на территории Республики Беларусь, за выдачу которого уплачена государственная пошлина, признано структурным подразделением местного исполнительного и распорядительного органа областного территориального уровня, осуществляющим государственно-властные полномочия в сфере культуры, недействительным;“.

5. В приложении 22 к Кодексу:

в графе ”Наименование документов и действий, за которые взимается государственная пошлина“ пункт 79 изложить в следующей редакции:

”79. Выдача заключения (разрешительного документа) на вывоз культурных ценностей (историко-культурных ценностей и иных культурных ценностей) за пределы таможенной территории Евразийского экономического союза и письменных уведомлений о том, что заключение (разрешительный документ) не требуется:“;

в графе ”Наименование документов и действий, за которые взимается государственная пошлина“ пункт 80 изложить в следующей редакции:

”80. Повторная выдача заключения (разрешительного документа) на вывоз культурных ценностей (историко-культурных ценностей и иных культурных ценностей) за пределы таможенной территории Евразийского экономического союза и письменных уведомлений о том, что заключение (разрешительный документ) не требуется, в течение года с даты предыдущей выдачи документа тому же заявителю на вывоз тех же:“.

**Артыкул 3**. Гэты Закон уступае ў сілу ў наступным парадку:

артыкулы1 – 2 – праз шэсць месяцаў пасля афіцыйнага апублікавання гэтага Закона;

артыкул3 – пасля афіцыйнага апублікавання гэтага Закона.

Прэзідэнт

Рэспублікі Беларусь